Protest poljoprivrednika u Sloveniji zbog agrarne politike EU\nGORNjA RADGONA - Nekoliko organizacija slovenačkih poljoprivrednika organizovalo je danas demonstracije protiv nacrta strateškog plana za implementaciju zajedničke agrarne politike EU kojom je predviđeno da se sa direktnog plaćanja poljoprivrednim proizvođačima pređe na finansiranje razvoja ruralnih područja. U Gornjoj Radgona gde je organizovan protest, kruži šezdesetak traktora, a demonstranti negoduju jer je nacionalnim strateškim planom predviđeno da se 150 miliona evra direktnih izdvajanja preusmeri sa poljoprivrednika ka drugim primaocima i obavezama koje su usvojene na nivou EU, prenosi STA. Anton Medved, šef Sindikata poljoprivrednika, rekao je da se poljoprivrednici protive prenosu sredstava i insistira da se slovenačka poljoprivreda mora zasnivati na održivim porodičnim\n25.08.2021 u 11:07\nProizvođači mleka u Srbiji ocenili su da najava o povećanju premije za mleko za tri dinara po litru, sa sedam na deset dinara, neće zaustaviti rasprodaju krava jer se mleko prodaje za oko 37-38 dinara po litru, a prosečni troškovi proizvodnje su oko 56 dinara. Vlasnik farme krava iz okoline Kruševca Goran Stojanović, rekao je za Betu da rasprodaje farmu od 23 krave jer je problem sa jeftinim mlekom trebalo rešavati pre nego što ta proizvodnja finansijski potpuno ne uništi poljoprivrednike koji se njome bave. – Od 23 krave do sada sam prodao 13 i prodaću sve do jedne jer nema vajde od tog rada, a povećanje premije za tri dinara je kasno stiglo – kazao je Stojanović i dodao da je cena mleka nikakva, a premiju za ovu godinu još nije dobio. Vlasnik iz Velikog Šiljegovca Radovan\n22.08.2021 u 09:24\nUskoro konkursi za ratare i povećanje premije za mleko\nMinistar poljoprivrede Srbije Branislav Nedimović izjavio je danas da će hrane biti dovoljno uprkos suši i da će zemlja biti „u plusu i te kako” jer je ove godine cena kukuruza veća nego prošle godine. Naveo je da će prinos kukuruza biti manji zbog ekstremno visokih temperatura u julu i nedovoljno kiše. „Imaćamo šest tona po hektaru. Više od milion hektara je posejano, biće dosta za Srbiju, biće i za izvoz”, rekao je ministar poljoprivrede za RTS. Dodao je da će ove godine moći više da se zaradi jer su cene više. „Bićemo u plusu što se tiče novca i te kako”, naglasio je Nedimović. Kada je reč o konkursu iz IPARD programa, ministar kaže da je namenjen svakom gazdinstvu koje želi da „pređe iz nivoa jedan u nivo dva video-igre zvane poljoprivreda”. „Maksimalno je povrat 700.000 evra,\n19.08.2021 u 11:46\nSamousluživanje u plastenicima\nGADžIN HAN - Penzioneri iz Gadžinog Hana Vesna i Slaviša Gile Stanković poznati su u svom kraju po proizvodnji povrća u plasteniku, ali prvenstveno po tome što omogućavaju kupcima da sami odaberu i uberu paradajz, papriku i krastavac koji im se dopadaju,, javlja Beta. Na ulazu u njihovo imanje stoji tabla sa natpisom „biraš i bereš sam” i mnogi to i rade, iako Stankovići imaju i pijačnu tezgu u Gadžinom Hanu na kojoj prodaju povrće. Slaviša Stanković rekao je za agenciju Beta da je ovo četvrta godina kako ostvaruje svoju ideju o „samousluživanju” i da daje odlične rezultate. „U mnoge plastenike u moravskim selima vi ne možete ni da 'privirite', a kamoli da uđete. Kod nas ljudi svraćaju i beru sami. To se jako lepo isplati, ne ide se na pijacu”, izjavio je Stanković. Kazao je\n15.08.2021 u 12:20\nU glavnim proizvodnim regionima berba malina uglavnom je završena, a tamo gde se privodi kraju u toku je borba za kupovinu svakog kilograma tog voća iz Srbije. Malina je ove godine sa 400 dinara po kilogramu u otkupu ostvarila istorijski rekord ali ni to nije kraj. Kako je objavio portal „Agroservis plus”, cena ovogodišnjeg roda u stalnom je porastu, a nedavno je proizvođačima iz Vojvodine nuđeno čak 470 dinara za to voće. – Po ovoj ceni biće isplaćene maline proizvođačima u Vojvodini, iako imaju polku – sortu maline slabijeg kvaliteta – navodi se na tom portalu. Zasadi pod malinom ove godine u Vojvodini nisu veći od 700 hektara jer su mnogi voćari u okolini Kule i Vrbasa u međuvremenu uništili svoje malinjake nezadovoljni cenom. Naglašava se i da izvoznici iz Srbije, istina\n10.08.2021 u 15:47\nU Palati Srbija danas je potpisano prvih 14 trojnih ugovora o dodeli bespovratnih sredstava za kupovinu seoskih kuća sa okućnicama. Ugovore su, a na osnovu uredbe o dodeli sredstava i javnog konkursa raspisanog krajem juna, potpisali ministar za brigu o selu Milan Krkobabić, porodice i poljoprivrednici koji su dobili sredstva za kuće i predstavnici opština u kojima se nalaze kuće u kojima će ove porodice živeti. Krkobabić je ocenio da je ovo veliki dan za Srbiju i najavio da će se porodicama koje se odluče da odu na selo pomoći ne samo nabavkom krova nad glavom već i podsticajima za obezbeđivanje sredstava za život. Ti podsticajni programi će, kako je pojasnio, biti usmereni na razvoj zadrugarstva, etno-turizma i slično, a radiće se i na izgradnji puteva u ovim područjima,


SPAS: Učiniti zdravstveni sistem dostupnim svim državljanima Srbije | Talas.rs\nFoto: Srđan Popović*\nUkoliko država zaista želi da zdravstveno zaštiti svoje stanovništvo trebalo bi da, u sadejstvu sa Ministarstvom rada, zakonski obaveže poslodavce da jednom godišnje regulišu kompletan sistematski pregled za svakog svog zaposlenog.\nNije potrebno biti veliki stručnjak da bi se shvatilo da je današnja Srbija u zdravstvenom smislu veoma ugrožena zemlja. Činjenice su alarmantne.\nZbog kombinacije raznih faktora (zagađene životne sredine, nedovoljne preventive, nezdravih životnih stilova, odliva stručnog kadra…), od raznih bolesti u Srbiji godišnje umre preko 100.000 ljudi.\nNa ovim prostorima se diše najzagađeniji vazduh u Evropi, a u Srbiji zbog toga godišnje,po podacima iz 2018, prerano umre gotovo 6.000 stanovnika. Za jednu deceniju tako nestane čitav jedan grad veličine Valjeva.\nUtisak je kao da ni država, a ni naši sugrađani nisu dovoljno svesni ovih poraznih podataka. Sveobuhvatna analiza zdravstvene situacije izostaje.\nSPAS smatra da u analizi zdravstvenog stanja nacije pre svega treba razlikovati bolesti od uzroka koji ih produkuju.\nNajpogubnije bolesti su pre svega bolesti srca od kojih umire oko 55% svih umrlih na godišnjem nivou i kanceri čiji se procenat smrtnosti ubrzano povećava i koji su u poslednjih par godina prosto eksplodirali. Danas se već govori o zastrašujućim brojkama od 58.000 novoobolelih na godišnjem nivou. Po smrtnosti od ove dve bolesti Srbija je, nažalost, u svetskom vrhu.\nJasno je da dosadašnja strategija borbe protiv ovih najzastupljenijih bolesti nije dala očekivane rezultate i da se mora usvojiti nova u skladu sa negativnim promenjenim okolnostima. Zato moramo sagledati uzroke koji dovode do ovih oboljenja. Oni su brojni i u međusobnoj kombinaciji deluju kao smrtonosan koktel po zdravlje stanovništva Srbije.\nSa jedne strane, evidentno je veoma veliko zagađenje prirodne sredine nastalo delom kao posledica nedostatka sistemske brige države za obuzdavanje najvećih zagađivača, delom zbog užasavajućih i sve evidentnijih posledica NATO bombardovanja, ali i zbog ekološke nekulture dela stanovništva. Sa druge strane, uzrok katastrofalnog zdravstvenog stanja nacije su i masovna promocija i praktikovanje nezdravih životnih stilova (alkohol, pušenje, gojaznost, fizička neaktivnost…).\nNe postoji nikakva kontinuirana i sistemska kampanja obaveštavanja stanovništva o ovim bolestima, o njihovim uzrocima, o načinima da se borba sa bolešću prihvati i broj smrtnih ishoda umanji. Nema ni dovoljne spremnosti države da pomogne bolesnim licima i njihovim porodicama da efikasno iskoriste sve ono što im zdravstveni sistem u načelu nudi.\nDa bismo takvo stanje promenili, potrebno je preduzeti određene mere. Pre svega:\n1. SPAS će se u skladu sa kompleksnošću teme zdravlja zalagati za veću koordinaciju Ministarstva zdravlja sa Ministarstvom zaštite životne sredine, ali i drugim ministarstvima u čijem delovanju postoje preklapajuće oblasti sa Ministarstvom zdravlja (ministarstva sporta, obrazovanja, medija).\nSmatramo da bi trebalo razmotriti i ideju punog integrisanja Ministarstva zdravlja i Ministarstva zaštite životne sredine u jedno ministarstvo.\nKrajnje je vreme da se pitanje očuvanja zdravlja nacije proglasi jednim od državnih prioriteta i u skladu sa tim preduzmu hitne mere za detektovanje i kontrolu najvećih zagađivača u Srbiji.\nNakon toga, potrebno je obezbediti veću dostupnost zdravstvenog sistema građanima.\nI na kraju, sprovesti koordinisanu i sveobuhvatnu medijsku kampanju za promociju zdravih životnih stilova.\nU tom smislu, potrebno je formirati radno telo koje bi koordinisalo aktivnosti u komunikaciji sa više ministarstava. U ovom telu mesto moraju naći kako eksperti iz ministarstava (zdravlja, ekologije,medija, rada i sporta), tako i svi drugi nezavisni i uvaženi stručnjaci.\nNa taj način stvorili bi se bolji preduslovi za sveobuhvatno popisivanje i analiziranje najvećih zdravstvenih pretnji po stanovništvo Srbije.\nPravovremenim informisanjem javnosti, zdravstvena preventiva bi počinjala puno pre odlaska kod lekara\nU tom smislu, SPAS podržava rad postojećih stručnih tela koje se bave ispitivanjem uzroka određenih bolesti u Srbiji (poput Koordinacionog tela za utvrđivanje posledica NATO bombardovanja), ali se i zalaže za formiranje novih koji bi trebalo da svim raspoloživim naučnim metodama u što većoj meri preciziraju udeo i svih drugih uzroka u nastajanju bolesti.\nDa bi ovaj popis najvećih zdravstvenih pretnji bio što tačniji, Ministarstvo zdravlja mora insistirati na ažurnim i tačnim evidencijama broja obolelih, kako na nivou državnih, tako i privatnih ustanova.\nU ovom trenutku se dešava da se iz samog zdravstvenog sistema pojavljuju kontradiktorne informacije o broju obolelih, a odstupanja se mere u desetinama hiljada pacijenata, što je nedopustivo u jednom ozbiljnom sistemu.\nNaravno, neophodno je o svim rezultatima ovih ispitivanja kontinuirano i dosledno obaveštavati javnost. Tako bi se stanovništvo više upoznalo sa rizičnim faktorima, ali i načinima da se ti faktori umanje.\nNa taj način, pravovremenim informisanjem javnosti, zdravstvena preventiva bi počinjala puno pre odlaska kod lekara.\n2. SPAS smatra da zdravstveni sistem treba učiniti dostupnim svim državljanima Srbije u što kraćem vremenskom periodu.\nNeophodno je preduzeti organizacione mere koje će zdravstveni sistem učiniti efikasnijim kako bi mogao da pravovremeno otkrije novoobolele, ali i da primi i leči veliki broj očekivanih novoobolelih pacijenata.\nU tom smislu, od izuzetnog je značaja uvođenje redovnog i obaveznog godišnjeg sistematskog pregleda.\nU skladu sa gore navedenim načelom dostupnosti, treba preduzeti sve mere kako bi se ojačao sektor usluga u zdravstvu.\nOd izuzetnog je značaja uvođenje redovnog i obaveznog godišnjeg sistematskog pregleda\nKao društvo imamo banalne, ali često nerešive probleme. Tako se dešava da pacijenti koji zbog smanjene pokretljivosti nisu u mogućnosti da samostalno odlaze u zdravstvene centre često ostaju uskraćeni za pravo na zdravstvenu zaštitu.\nZbog ovoga trpe kako zaposleni srodnici pacijenata koji moraju periodično da izlaze sa posla, tako i poslodavci kod kojih rade srodnici ili staratelji pacijenta.\nNaravno, najviše trpe sami pacijenti koji, posebno ako su slabijeg imovnog stanja i ne mogu da plaćaju usluge prevoza ,ostaju uskraćeni za elementarnu zdravstvenu negu.\nU društvu koje zaista želi da se brine o svim svojim građanima, a posebno o svojim najugroženijim kategorijama stanovništva, trebalo bi ispitati budžetske mogućnosti za formiranje uslužne službe koja bi stare i nemoćne (a koji su pri tom i materijalno ugroženi) prevozila od mesta boravka do mesta lečenja.\nNa taj način bi se povećao kvalitet zdravstvene zaštite za one građane, a sve ih je više, koji su nemoćni, a koje nema ko da vodi kod lekara.\nPotom bi se smanjili troškovi izostanaka njihovih srodnika ili staralaca koji moraju da izlaze sa posla kako bi ugroženim licima obezbedili pravo na zdravstvenu zaštitu\nNa kraju, ovakvim rešenjem bi se otvorila i nova radna mesta za ljude koji bi radili u tim službama.\n3. SPAS će i po pitanju zdravstva delovati u skladu sa svojim načelima dobronamernosti i konstruktivnosti.\nU svom dosadašnjem političkom delovanju smo se trudili da prepoznamo i podržimo dobre ideje nezavisno od toga da li dolaze od vlasti, opozicije ili nezavisnih stručnih autoriteta.\nTo znači da se ni po pitanju zdravstva nećemo ustručavati da podržimo one predloge naših najuglednijih stručnjaka koje su u skladu sa našim životnim i političkim principima nezavisno od toga da li su u našoj organizaciji ili ne.\nPodržavamo ideju uspostavljanja institucije porodičnog lekara\nU tom smislu podržavamo ideju uspostavljanja institucije porodičnog lekara, kao što predlaže naš proslavljeni neurohirurg dr Dana Grujičić, čime bi se omogućilo ozbiljnije i kvalitetnije praćenje zdravstvenog stanja pacijenata kroz poznavanje i praćenje geneze naslednih i stečenih faktora.\nPo istom principu SPAS bi podržao i predlog dr Milorada Stamenovića koji se zalaže za obnovu zdravstvenog zadrugarstva u Srbiji.\nTaj predlog već ima zakonski osnov u Zakonu o zadrugama u Srbiji, a na osnovu njega građani Srbije bi, posebno u manjim mestima i seoskim sredinama, dobili priliku da jeftinije i dostupnije ostvaruju svoje pravo na zdravstvenu zaštitu.


Ministarka koja je osvojila 81 glas dobija auto od 82.000 KM » pressing.ba\nMinistarka koja je osvojila 81 glas dobija auto od 82.000 KM\nVlada Republike Srpske nastavlja da nabavlja skupocjene automobile, a red je došao na Ministarstvo porodice, omladine i sporta.\n21.10.2017 u 12:51\nResor na čijem je čelu Jasmina Davidović iz Socijalističke partije odlučio je da se počasni novom limuzinom procijenjene vrijednosti 70.000 KM bez PDV ili nepune 82.000 KM s porezom. Istina, to je mnogo manje od 115.000 KM koliko je za „Audi“ dalo Ministarstvo prosvjete i kulture RS, ali je i daleko iznad granice od 50.000 KM za koju je Nevladina organizacija „ReStart Srpska“ tražila da bude gornja prilikom kupovine novih službenih automobila.\nZbog nabavke skupih automobila u Republici Srpskoj organizovali su i protest građana, ali su jedino uspjeli da odgovore gradonačelnika Bijeljine Miću Mićića da odustane od limuzine od 120.000 KM i ograniči se na 60.000 KM. U Ministarstvu porodice, omladine i sporta RS kažu da je vrednost od 70.000 KM okvirna - orijentaciono za vozilo koje će zadovoljiti potrebe ministra, a da u slučaju povoljnije ponude može biti i niža.\nInače, jedan od automobila koje je koristila ministarka Davidović slupan je nedavno u saobraćajnoj nezgodi. Davidovićeva je bila prisutna, a automobil je vozio sekretar ministarstva iako nije zadužen za to.\n"Do pokretanja disciplinskog postupka dolazi u slučaju nesavjesnog, nedozvoljenog ili rukovanja vozilom pod dejstvom alkohola ili drugih nedozvoljenih supstanci, a u ovom slučaju toga nije bilo, čemu je očevidac bio starešina organa državne uprave, odnosno ministar", kaže Vujatovićeva.\n"Oba navedena automobila su za zamjenu bila predviđena još 2013, ali je tender oboren zbog neadekvatnih ponuda po procjeni starješine republičkog organa uprave", kaže Vujatovićeva.\nKakav ugled u narodu uživa ministarka Davidović vidjelo se na posljednjim lokalnim izborima 2016. Tada je bila nosilac liste Socijalističke partije za Skupštinu opštine Foča. Nije uspjela da postane odbornik jer je osvojila samo – 81 glas.


RTS :: Nastavak dijaloga Beograda i Prištine večeras u Briselu\nPolitika Nastavak dijaloga Beograda i Prištine večeras u Briselu\nčetvrtak, 08. nov 2018, 08:49 -> 17:01\nSastanak na najvišem nivou između Beograda i Prištine biće održan večeras u Briselu, uz posredovanje šefice evropske diplomatije Federike Mogerini, saopštila je Služba za spoljne poslove Evropske unije. Predsednik Srbije je, komentarišući izjavu Hašima Tačija da bi pre pregovarao sa đavolom nego sa njim, poručio da je njegov zadatak da se ponaša odgovorno i ozbiljno da bi sačuvao mir i stabilnost i da ne želi da podlegne ličnim ocenama.\nUoči sastanka obe strane najavljuju teške razgovore, a u Briselu se očekuje da predsednici potvrde spremnost da intenziviraju rad na pravno obavezujućem sporazumu o normalizaciji, što je odlučujuće, kako je rečeno, za njihov evropski put. Ovakve najave o intenziviranju dijaloga čule su se više puta iz Brisela u poslednje vreme, ali do toga ipak nije došlo.\nKomentarišući izjavu Hašima Tačija da bi pre pregovarao sa đavolom nego sa njim, predsednik Srbije je rekao da je njegov zadatak da se ponaša odgovorno i ozbiljno, odgovornije i ozbiljnije od svih drugih da bi sačuvao mir i stabilnost.\n"Ja ne želim da podlegnem ličnim ocenama iako nije nimalo ni prijatno ni lepo da razgovaram sa Tačijem, niti sa bilo kim od njih. Ali, kao što sam u više navrata rekao, bolje je 100 godina pregovarati nego jedan dan ratovati", rekao je Vučić novinarima u Helsinkiju, gde prisustvuje Samitu EPP.\n"Koliko je suviše važan da sve drugo nije za poređenje s tim. Ljudi koji bi da pokazuju mišiće moraju dobro da znaju podatke, sve dobro razmeju da bi onda mogli svojim emocijama da daju oduška. Ja nemam pravo na to i moram da se ponašam mnogo odgovornije od svih drugih u regionu, a to prepoznaju u međunarodnoj zajednici", naglasio je Vučić.\nSPC i stav Sabora o pregovorima\nVučić kaže da je razumeo poruku Srpske pravoslavne crkve o kosovskom pitanju, ali da ona neće promeniti njegovo mišljenje.\n"Razumeo sam poruku, ali to neće promeniti moje mišljenje, iako i te kako dobro shvatam da su državi apsolutno vezane ruke i da ne možete ništa da uradite, sem da slušate ideje koje su mnogo toga lošeg donele našoj zemlji", rekao je Vučić, komentarišući saopštenje Svetog arhijerejskog sabora SPC.\n"Kažete da čuvamo puni suverenitet. Moje pitanje za vas je – a koji suverenitet? Znate li šta čini suverenitet, znate li šta čini jednu državu? Teritorija, narod, vojska, policija... a šta od toga mi imamo na Kosovu i Metohiji?", upitao je predsednik Srbije.\nNaveo je da Srbija na Kosovu i Metohiji ima formalni teritorijalni integritet i šest do sedam odsto ljudi o kojima država mora da brine. Kako je dodao, ono što će svakako raditi to je da će čuvati srpski narod i pomagati mu.\n"Time što ćete se truditi da jasno pokažete da ne želite bilo kakav kompromis, ni po koju cenu i nikada, plašim se da nećemo imati oko čega kompromise da pravimo jer nas je neodgovorna politika dovela u takvu situaciju", rekao je predsednik Srbije.\nSPC je u saopštenju sa vanrednog zasedanja Sabora navela da se suverenitet i integritet Srbije na Kosovu i Metohiji ni po koju cenu ne može dovesti pod znak pitanja i apeluju na državne predstavnike da umesto na traženju što bržeg sporazuma sa Prištinom, više pažnje posvete izgradnji državne i nacionalne platforme u čijoj bi pripremi učestvovali svi relevantni društveni činioci.\nDva meseca kasnije dolazi do novog sastanka, a još jedna problematična situacija u pozadini razgovora je odluka Prištine da uvede carine od deset odsto na uvoz robe iz Srbije, što je EU osudila kao kršenje sporazuma CEFTA o slobodnoj trgovini.\nRazgraničenje kao moguće rešenje za odnose Beograda i Prištine je nešto o čemu se debatovalo u javnosti u međuvremenu.\nPredstavnici EU nisu se direktno izrazili o ovakvom rešenju, ali se kao princip budućeg sporazuma navodi da on mora biti prihvaćen od obe strane, prihvatljiv za međunarodnu zajednicu i region i u skladu sa međunarodnim pravom i evropskim standardima.\nSastanak na najvišem političkom nivou trebalo bi da počne večeras oko 18 časova, odvojenim susretima delgacija Beograda i Prištine sa Federikom Mogerini, a zatim da se nastavi zajedničkim sastankom kasnije u toku večeri.\n(četvrtak, 08. nov 2018, 18:43) - Daki [neregistrovani]\nNeko nastavlja dijalog, a neko ga zvanično nije ni započeo kako treba.\n(četvrtak, 08. nov 2018, 18:42) - Milica [neregistrovani]\nVučić je odavno spreman, ali hajde da vidimo i to čudo.\n(četvrtak, 08. nov 2018, 15:48) - duo De-Dejan [neregistrovani]\nNa dosadašnjim razgovorima je propušteno da se raspravlja o roku za uspostavljanje "Zajednice srpskih opština". Dalji razgovori mogu da budu samo o do sada propuštenom.\n(četvrtak, 08. nov 2018, 13:23) - Lane [neregistrovani]\nDaće Bog da se Albanci opamete i popuste.\n(četvrtak, 08. nov 2018, 12:46) - Бранко [neregistrovani]\nДијалог је једина опција у изналажењу компромисног решења.\n(četvrtak, 08. nov 2018, 12:14) - anonymous [neregistrovani]\nNama su bitni razgovori jer je to jedini način da se postigne dogovor.\n(četvrtak, 08. nov 2018, 11:55) - max [neregistrovani]\nNadamo se da ce Albanci shvatiti da se dijalog mora nastaviti.\n(četvrtak, 08. nov 2018, 11:54) - mima [neregistrovani]\nDanas je bitan dan za Srbiju.\n(četvrtak, 08. nov 2018, 11:14) - anonymous [neregistrovani]\nJa se nadam da će da popuste već jednom!\n(četvrtak, 08. nov 2018, 10:59) - anonymous [neregistrovani]\nJa mislim da nam oni gube vreme ulazka u Evropi..Jer svi znamo da njih nece skoro nikada primiti u evropi dok smo mi bitno ispred mnogo drzava u Balkanu.Nesmemo gubiti vreme u pregovore.


Tu informaciju je za "Blic" potvrdio i počasni predsednik SPS Milutin Mrkonjić, koji je u nekoliko navrata inicirao ovu ideju.\n- Inicijativa je predata Skupštini grada Beograda, odnosno Komisiji za imenovanje ulica i trgova. Očekujemo da ćemo odgovor imati za mesec, dva - kaže Jovana Dimitrijević, jedan od podnosilaca inicijative.\nKako je objasnila, nju su formalno podneli Građani za trajno obeležavanje ličnosti Slobodana Miloševića i Udruženje građana "Sloboda", a podrška je stigla i od SPS.\nDimitrijević, koja je i potpredsednica Gradskog odbora SPS Požarevac, rekla je da su "krucijalne istorijske činjenice koje Miloševiću niko ne može osporiti" Dejtonski sporazum, Rezolucija 1244 i "herojska odbrana Srbije, srpskog naroda i njega samog pred Haškim tribunalom".\n- Milošević je bio heroj svog vremena, branitelj države pod NATO bombama i branitelj zemlje u najtežim vremenima. Moralna obaveza građana prema nevinom čoveku i borcu za sprstvo je podizanje spomenika - rekla je ona.\nPredsednik UO Udruženja "Sloboda" Slobodan Lazarević naveo je da se inicijativom vraća dug srpskog naroda prema bivšem predsedniku, i dodao da "niko u svetu neće poštovati Srbiju i srpski narod dok god bude vladalo uverenje da su ga Srbi prodali".\n- Gradjani Srbije će dizanjem spomenika to i dokazati, da su to uradile garniture koje su iz toga izvlačile neke poene pred celim svetom - rekao je Lazarević.\nDa li će Milošević dobiti spomenik, odlučiće novi saziv gradskog parlamenta.\nKako je objasnio odbornik SPS Nikola Prelević, sledeći korak je formiranje Skupštine grada Beograda, a zatim i Komisije za imenovanje ulica i trgova, u kojoj će biti odbornici novog saziva.\n- Nakon toga, ova inicijativa se uvrštava na dnevni red neke od sednica Komisije, koja o njoj raspravlja - navodi on.\nKada i ako Komisija da "zeleno svetlo", konačnu odluku donose odbornici Skupština grada.\nTekst inicijative predat je i u zgradi Predsedništva jer, kako su naveli njeni predlagači, žele da predsednik Srbije bude obavešten o tome.\nOsim Milutina Mrkonjića, podršku inicijativi dao je i nekadašnji ministar spoljnih poslova Živadin Jovanović, koji je rekao da je Milošević bez sumnje jedan od najvećih državnika moderne Srbije, "čovek širokog obrazovanja, koji je poznavao interese i prirodu srpskog naroda, uvažavao interese drugih i tražio ravnopravnost za srpski narod u svim uslovima".


KONKURS GALERIJE O3ONE – CLUBBING.RS\nKONKURS GALERIJE O3ONE\nGalerija O3one u Beogradu raspisala je konkurs za umetnicke projekte u oblasti savremene umetnosti i dizajna, koji ce biti realizovani u 2009. godini.\nPravo ucesca na konkursu imaju: autori ili grupe autora koji zive na teritoriji Srbije i institucije / udruzenja gradjana registrovane na teritoriji Srbije.\nKonkursni projekti treba da nose visok stepen inovativnosti i da doprinose unapredjenju savremene umetnicke scene.\nPrioriteti pri izboru projekata su: konceptualna zasnovanost projekta, njegova inovativnost, komunikativnost sa sirom publikom, interdisciplinarni karakter i stepen osmisljenosti sa mogucnoscu uspesne realizacije.\nPravo ucesca na konkursu imaju: autori / grupe autora koji zive na teritoriji Srbije i institucije / udruzenja gradjana registrovane na teritoriji Srbije.\nKonkursni materijal je potrebno dostaviti u digitalnoj formi na cd/dvd-u, od 1. do 10. septembra 2008. godine, na adresu: Andricev venac 12, 11000 Beograd.\nKonkursni materijal treba da sadrzi: popunjen formular, koji se moze preuzeti sa sajta galerije O3one (http://www.o3one.rs), biografiju (CV do 500 reci) i – za kategoriju “savremena umetnost” – primere prethodno izlaganih radova (do tri samostalne i tri grupne izlozbe. Za svaku izlozbu potrebno je priloziti kratak koncept i do 10 fotografija ili do 3 minuta video materijala), a za kategoriju “dizajn” – izbor iz portfolia radova (do 5 radova, realizovanih, prototipova i nerealizovanih radova).\nZa svaki realizovani rad treba priloziti do 3 fotografije ili do 30 sekundi video materijala, a za svaki nerealizovani rad priloziti do 3 graficka priloga, skice, 3d modela) ili max 30 sekundi video animacije.\nUkoliko je autor ucestvovao na samostalnim ili grupnim izlozbama, treba priloziti ilustracije javnih nastupa (do tri izlozbe. Za svaku izlozbu priloziti do 5 fotografija ili do 1 minut video materijala).\nTakodje, potrebno je podneti predlog projekta – naziv, sinopsis, fotografije ili skice pojedinacnih elemenata postavke, skicu postavke u galeriji, tehnicku specifikaciju (medij, dimenzije radova, trajanje radova, materijal) i tehnicku listu (materijalni i ljudski resursi i vreme potrebno za realizaciju).\nKonkursni projekat ne sme biti prethodno izlagan /objavljivan u Srbiji.\nO3one ne snosi troskove produkcije radova, ali moze da ucestvuje u koprodukciji odredjenih izabranih projekata.\nSvi projekti moraju biti izvodljivi vec od januara 2009. godine.\nRezultati konkursa bice objavljeni na sajtu O3one (http://www.o3one.rs) do 30. septembra.\nRaspodela termina izabranih projekata i potpisivanje ugovora bice obavljeno do kraja 2008. godine.\nNepotpun konkursni materijal ili materijal koji je stigao nakon naznacenog roka nece biti razmatran.\nDodatne informacije moguce je dobiti putem elektronske pošte na adresu: konkurs@o3one.rs


Đukanović u Zeti: Dovešćemo Crnu Goru do ostvarenja cilja – evropskog kvaliteta života građana\nLeave a Comment on Đukanović u Zeti: Dovešćemo Crnu Goru do ostvarenja cilja – evropskog kvaliteta života građana\nPredsjednik Demokratske partije socijalista Milo Đukanović posjetio je Zetu u sklopu predizborne kampanje za predstojeće Parlamentarne izbore. Sastanku, koji je organizovan uz puno poštovanje mjera NKT, su prisustvovali član Predsjedništva DPS gradonačelnik Ivan Vuković, predsjednik Odbora DPS Opšine u okviru Glavnog grada Golubovci Ratko Stijepović, predsjednica Opštine u sastavu Glavnog grada Golubovci Tanja Stajović i kandidati za poslanika na listi „Odlučno za Crnu Goru – DPS Milo Đukanović“ Mihailo Anđušić i Dušan Radonjić.\nKandidat za poslanika Dušan Radonjić istakao je da mu je čast što se nalazi na listi i podsjetio na značaj predstojećih izbora. Mihailo Andjušić je akcentovao ostvarenje izbornog programa kao najbolju preporuku za dobar izborni rezultat koji se očekuje u Zeti. Takođe, on je napomenuo da je gradska uprava u svom radu pokazala izuzetnu otvorenost u odnosu prema građanima kao i da ga raduje rast privredne aktivnosti u opštini, pogotovo u oblasti poljoprivrede..\nIvan Vuković je zahvalio za tradicionalno toplo gostoprimstvo i pobrojao infrastrukturne projekte čijom su se realizacijom u prethodne dvije godine značajno poboljšali uslovi za život u Zeti. Gradonačelnik je naveo projekte u oblasti saobraćaja, komunalne infrastrukture, poljoprivrede.. Vuković je kazao da je pitanje pobjede na narednim izborima stvar dostojanstva i samopoštovanja jer ne smijemo dozvoliti da naši protivnici rušeći vlast sruše sva dostignuća državne politike.\nPredsjednik Crne Gore, Milo Đukanović je pohvalio sve ono što je urađeno u Zeti i istakao da je to rezultat saradnje opštinskog rukovodstva, Glavnog grada i Vlade Crne Gore.\nĐukanović je istakao da je značaj predstojećih izbora neupitan te da se nažalost ponovo suočavamo sa frontom anticrnogorskih snaga koje ne žele samo promjenu vlasti, već i promjenu kursa državne politike. Đukanović je potom naveo ostvarene rezultate koji imaju istorijski karakter – očuvanje mira, obnova ekonomskog dostojanstva, očuvanje multietničkog i multivjerskog sklada, obnova države, članstvo u NATO, liderstvo u evropskim integracijama…\n“Sve to, i činjenica da je DPS uspješno vodio državu u svim dosadašnjim iskušenjima, između ostalog daje nam za pravo da od građana tražimo povjerenje za predstojeće izazove sa kojima ćemo se suočiti.\nI kriza koja je pred nama traži uspješno upravljanje a Demokratska partija socijalista je pokazala da umije odgovorno da upravlja interesima Crne Gore jer je naš politički program podudaran onome što su nacionalni interesi.”\nO je naveo da se sve države suočavaju sa ekonomskim izazovima zbog pandemije novog koronavirusa i da DPS ima jasnu viziju kako da i dalje vodi državnu politiku do ostvarenja cilja – evropskog kvaliteta života:\n“Mi smo jedina relevantna politička snaga koja može da vodi državu naprijed i stojimo na braniku crnogorskih interesa”, istakao je Đukanović.\nNa kraju predsjednik DPS-a je kazao da je za ostvarenje ove vizije potrebna odlučnost kakvu ta partija posjeduje te da će upravo zbog vizije, kapaciteta i odlučnosti u njenom ostvarivanju, politika Demokratske partije socijalista ubjedljivo trijumfovati na predstojećim izborima.\nTags: evropski kvalitet života featured izborna kampanja Milo Đukanović odlučno za crnu goru - dps milo đukanović ostvarenje cilja Zeta\nPrevious Entry SNP: Vlast što prije da reguliše status hiljada građana bez ličnih dokumenata\nNext Entry CGO: Omladinskim aktivizmom protiv savremenih izazova


Izgradnja Sjevernog toka dva će biti završena do kraja godine - Biznis Info\nIzgradnja Sjevernog toka dva će biti završena do kraja godine\nBy BiznisInfo on\t 07/06/2021 Investicije\nIzgradnja gasovoda “Sjeverni tok dva” biće završena do kraja godine i počeće sa radom, izjavio je zamjenik ruskog premijera Aleksandar Novak. On je dao intervju u okviru programa pod nazivom “Moskva, Kremlj, Putin”, koji se emituje na televiziji “Rusija jedan”.\n– Trenutni radovi biće završeni do kraja godine i projekat će biti stavljen u pogon – rekao je Novak.\n“Sjeverni tok dva” je međunarodni projekat izgradnje gasovoda koji će se pružati od ruske obale do Njemačke Baltičkim morem, zaobilazeći tranzitne zemlje, kao što su Ukrajina, Bjelorusija, Poljska i istočnoevropske i baltičke države, podsjeća TASS.\nNovi cjevovod dužine 1.230 kilometara, koji praktično prati istu rutu kao i “Sjeverni tok”, prolazi kroz ekonomske zone i teritorijalne vode Rusije, Finske, Švedske, Danske i Njemačke.\nPredsjednik Rusije Vladimir Putin izjavio je tokom godišnje sjednice Međunarodnog ekonomskog foruma u Sankt Peterburgu da je izgradnja jedne linije “Sjevernog toka dva” završena, a da će druga linija biti završena za mjesec i po ili dva.\nGlavni izvršni direktor austrijske kompanije OMV Rajner Zil rekao je da treba da se postavi još 50 kilometara cjevovoda u drugoj liniji “Sjevernog toka dva”.


Potpredsednik Vlade Rusije u Beogradu: Pripreme za Putinovu posetu\nIzgradnja drugog kraka Turskog toka će, verujem, dati značajan doprinos razvoju naših bilateralnih odnosa: Jurij Borisov\nPotpredsednik Vlade Rusije Jurij Borisov izjavio je da je Rusija zainteresovana da pomogne Srbiji u realizaciji projekta Turski tok. Tokom današnje zvanične posete Beogradu, Borisov je rekao da je sa srpskim zvaničnicima razmatrao konkretne sporazume i ugovore koji bi trebalo da budu potpisani u januaru 2019. godine kada se očekuje dolazak predsednika Rusije Vladimira Putina. On, međutim, nije precizirao o kojim tačno sporazumima je reč.\n"Mi delimo interesovanje Srbije u razvoju projekta Turski tok pa ćemo na svaki način doprineti realizaciji, kao jednoj od mogućih opcija. Izgradnja drugog kraka Turskog toka, odnosno od Srbije do Mađarske i Austrije, će, verujem, dati značajan doprinos razvoju naših bilateralnih odnosa", rekao je Borisov.\nBorisov je u petak u Beogradu razgovarao sa predsednikom Srbije Aleksandrom Vučićem i ministrom spoljnih poslova Ivicom Dačićem.\nIz kabineta predsednika saopšteno je da je i Aleksandar Vučić tokom sastanka istakao da je za Srbiju Turski tok od velikog značaja.\nOn je rekao i da postoji pomak u oblastima železničke infrastrukture, energetike i vojnotehničke saradnje Srbije i Rusije. Kada je reč o robnoj razmeni, uveren je, kako je saopšteno, da će biti sve više proizvoda koji će moći da se plasiraju na rusko tržište.\nTrgovinske i ostale srpsko-ruske veze\nNa konferenciji za novinare posle sastanka Ivica Dačić rekao je da je za Srbiju važna saradnja u oblasti energetike bezbednosti.\n"To je za nas i političko pitanje, jer od toga zavisi i kvalitet života građana, ali i funkcionisanje privrede. Zato smo veoma zainteresovani kako će se na kraju raspetljati Gordijev čvor u vezi sa nekadašnjim Južnim, sadašnjim, Turskim tokom", rekao je Dačić.\nKao i uvek tokom susreta ruskih i srpskih zvaničnika konstatovano je da su ekonomski odnosi dve države u usponu.\nRobna razmena 2018. godine je, kaže Dačić, dostigla onu iz prošle.\n"Tokom prošle godine bila je oko 2,6 milijardi dolara, a u prvih devet meseci ove godine je to već oko 2,3 milijarde dolara. Očekuje se da to premaši prošlogodišnji rezultat", rekao je Dačić.


pink.rs | NAPAD NA SRPSKE NOVINARE U SEVERNOJ KOSOVSKOJ MITROVICI, Đurić oštro osudio incident! (VIDEO)\nKako je istakao direktor Kancelarije za KiM, ovaj događaj šalje lošu poruku i predstavlja kontinuitet one vrste ponašanja koje smo mogli da vidimo 26. marta.\nDirektor Kancelarije za Kosovo i Metohiju Marko Đurić oštro je osudio napad na novinare Koševa i Radio Beograda, koji se dogodio danas u severnom delu Kosovske Mitrovice, u Bošnjačkoj mahali, nakon što je u on tom naselju obišao dve stambene zgrade.\nDo incidenta je došlo kada su tri mladića, od kojih je jedan govorio albanski, dobacivali i pokušali da priđu koloni u kojoj je bio Đurić, u čemu ih je u više navrata sprečila policija.\n- To šalje lošu poruku i predstavalja kontinuitet one vrste ponašanja koje smo mogli da vidimo 26. marta - rekao je Đurić.\nTokom današnje posete Đurića Kosovskoj Mitrovici i Banjskoj taj prostor KiM sve vreme nadleće helikopter KFOR-a, a jače policijske snage nisu primećene.\nĐurić je u severnom delu Kosovske Mitrovice obišao dve stambene zgrade u Bošnjačkoj mahali, koje su namenjene zbrinjavanju mladih bračnih parova sa decom i socijalno ugroženom stanovništvu.\nZatim je u Banjskoj obišao objekat u izgradnji budućeg kompleksa "Rajska banja", kao i pivaru u tom mestu.\nĐURIĆ: Sa zapada nam dolazi DIVNA VEST! Odluka Surinama demantuje sve tvrdnje iz Prištine


Izrael: Iran uz nuklearke hiljadu puta opasniji od ID - 27.05.2015, Sputnik Srbija\nIzraelski premijer Benjamin Netanjahu istakao je da bi Iran sa nuklearnim naoružanjem „bio hiljadu puta opasniji od Islamske države“. 27.05.2015, Sputnik Srbija\n11:08 27.05.2015 (Osveženo: 04:38 26.08.2021)\nIzraelski premijer Benjamin Netanjahu istakao je da bi Iran sa nuklearnim naoružanjem „bio hiljadu puta opasniji od Islamske države“.\n„Ne vidim razlog zbog kog bi se žurilo sa sporazumom sa Iranom, a naročito ne sporazumom kojim bi se Iranu utabao put kao nuklearnoj bombi“, istakao je Netanjahu tokom sastanka sa senatorom SAD Bilom Kasidijem.\n„Osim toga, tako bi se iranski koferi napunili milijardama dolara za nastavak agresije širom Bliskog istoka i oko granica Izraela“, naglasio je Netanjahu.\nNetanjahu ističe da su aktivnosti Islamske države užasne, ali i da se pretnja od ID ne može porediti sa situacijom do koje bi došlo kada bi Iran imao nuklearno naoružanje.\n„Kada Iran bude imao u svom posedu nuklearno naoružanje, to će biti hiljadu puta opasnije i destruktivnije od Islamske države“, naglasio je izraelski premijer.


Taèi: "Ako se nešto desi u pregovorima sa Srbijom, desiæe se ove godine. Ako se ne desi..." - B92.net\n"Ako se nešto desi u pregovorima sa Srbijom, desiæe se ove godine. Ako se ne desi ove godine, plašim se da æemo izgubiti decenije", kaže Taèi za BBC na srpskom.\nIzvor: BBC petak, 21.02.2020. | 09:37\nPolitièka teorija govori da svaka vlast krupne poteze i odluke donosi u prvoj godini mandata, da bi do sledeæih izbora mogla da upravlja njenim eventualnim posledicama, a predsednik tzv. Kosova za nešto više od mesec dana ulazi u finalnu godinu petogodišnjeg mandata.\nTaj mandat je, podseæa se u tekstu BBC-ja, bio obeležen nedovršenim pregovorima Beograda i Prištine.\n"Ako se nešto desi u pregovorima sa Srbijom, desiæe se ove godine. Ako se ne desi ove godine, plašim se da æemo izgubiti decenije", kaže Taèi u intervjuu za BBC na srpskom.\nIako ostali uèesnici u pregovorima tvrde da nema pritiska i žurbe, Taèi objašnjava da je završna godina prvog mandata amerièkog predsednika Donalda Trampa najbolje vreme za dogovor na Balkanu. "Ne mislim da æemo moæi ponovo da zadobijemo pažnju predsednika Trampa, SAD i njegovog tima. Ovaj povratak pažnje SAD na naš region je dar od boga i za Kosovo, i za Srbiju - moramo to iskoristiti", rekao je on.\nTaèi je bio uèesnik i briselskih pregovora sa srpskim predsednikom Aleksandrom Vuèiæem koje je predvodio prethodni saziv Evropske komisije, a koji do sada nisu doneli konaèni dogovor, ali jesu niz sporazuma od kojih su neki i sprovedeni. Drugim reèima, navodi BBC na srpskom, iskustvo Hašima Taèija u pregovorima sa Srbijom broji se decenijama.\nGotovo da nije bilo pregovaraèkog stola za kojim on nije sedeo još od 1999. godine, kada se kao jedan od lidera Oslobodilaèke vojske Kosova pojavio kao deo delegacije u Rambujeu.\n"Nikad nismo bili bliži dogovoru jer su se mnogi drugi procesi završili - Kosovo je slobodno i nezavisno, a Srbija zna za nezavisnost Kosova. U isto vreme, veoma smo daleko - puno æe zavisiti od lidera obe zemlje, da li æe uložiti u buduænost ili æe ostati taoci prošlosti", kazao je kosovski predsednik.\nSa Aleksandrom Vuèiæem razgovarao je sa predsednièke funkcije u pregovorima koje je predvodila nekadašnja evropska komesarka Federika Mogerini, ali su se njih dvojica sretali na razlièitim meðunarodnim forumima i kada pregovori, navodno, nisu postojali.\n"Nemam poseban, lièni odnos sa predsednikom Vuèiæem - mi smo predsednici nezavisnih država, izabrani na legitiman naèin, a ja promovišem stavove moje zemlje na svakom forumu i pred svim zvaniènicima, ukljuèujuæi i predsednika Srbije. Imali smo razlike u prošlosti, one postoje i danas, ali ovo ne bi trebalo da nas spreèi da kao dva predsednika razgovaramo o buduænosti", kazao je Taèi.\nU buduænosti, Taèi smatra da ni Kosovo ni Srbija ne mogu raèunati na èlanstvo u Evropskoj uniji (EU) bez konaènog sporazuma. "Ako protraæimo ovu priliku, plakaæemo pred kapijama Brisela, ali to nikoga neæe brinuti ni interesovati", zakljuèuje on.


Jačanje veza Indije i Kine\nPosle susreta sa indijskim premijerom Manmohanom Singom, Hu Đintao je rekao da su azijski susedi "prijatelji i da "ima dovoljno mesta za obe sile u usponu, Indiju i Kinu, da se razvijaju istovremeno."\nNa trgovinskom planu, obe zemlje, cesto predstavljene kao dve rivalske ekonomske sile "na ravnoj nozi", potpisale su 13 sporazuma o povecanju uzajamnih investicija i turistickoj razmeni. Indijski premijer Sing:\n"Parafirali smo projekte u nauci i tehnologiji. Biće unapređena i saradnja u razvoju nuklearne tehnologije za civilne potrebe."\nKineski predsednik Hu Đintao je istakao da su se dve zemlje obavezale da ce resiti pogranicne sporove koji su 1962. doveli do rata na Himalajima. Po rečima indijskog premijera Manmohana Singa specijalni izaslanici ove dve države već uveliko pripremaju predlog sporazuma:\n“Saglasili smo se da bi što skoriji dogovor o granici unapredio naše zajedničke interese. Taj sporazum bi ojačao naše strateško partnerstvo."\nOd kratkog rata u Himalajima 1962. godine, Indija i Kina još nisu potpisale zvaničan prekid vatre, ali je na njihovoj granici mirno zahvaljujući sporazumima o dobrosusedskim odnosima koji su parafirani 1993. i 1996. Nju Delhi tvrdi da je Peking zauzeo 38.000 kvadratnih kilometara indijske teritorije, dok Kina i dalje zahteva indijsku državu Arunahal Pradeš. Kina i Indija otvorile su početkom jula nekadašnji put preko Himalaja za trgovinsku razmenu, koji je bio zatvoren nakon konflikta 1962. godine.\nHu Đintao je u prvoj poseti jednog kineskog lidera Indiji u poslednjih 10 godina. Izbeglice sa Tibeta protestuju u nekoliko indijskih gradova protiv kineske okupacije ove oblasti.


Izetbegović: Nisam očekivao da će Sebija imati ovoliku podršku - Prnjavorski informativni portal\nPredsjedavajući Predsjedništva BiH i lider SDA Bakir Izetbegović izjavio je, govoreći o mogućoj kandidaturi njegove supruge Sebije za člana Predsjedništva BiH, da nije očekivao da će ona dobiti toliku podršku u SDA.\nSebija Izetbegović je nakon Zvizdića dobila najviše nominacija za kandidaturu za člana Predsjedništva BiH.\n“Ne tako davno postojao je snažan otpor u javnosti imenovanju Sebije Izetbegović na poziciju direktora Kliničkog centra Univerziteta u Sarajevu. Taj otpor bio je praćen ćutnjom u strukturi SDA, izostankom podrške, čak i komentarima da je imenovanje bilo štetno po stranku”, naveo je Izetbegović.\nOn je dodao da se njegova supruga, prema čijoj kandidaturi je imao negativan odnos, borila i izborila sama i preokrenula javno mnjenje.\n“Sebija će, vjerovatno, uskoro izrasti u snažnu ženu-političara, kakvih treba društvu BiH”, ocijenio je Izetbegović.\nIzetbegović, koji je i predsjednik SDA, rekao je da ga ne bi iznenadilo da kadrovska komisija stranke prije stranačke konvencije zakazane za 26. maj izabere Denisa Zvizdića za kandidata za Predsjedništvo BiH na oktobarskim izborima.\n“Zvizdić je dobio natpolovičnu podršku sa terena, tako da me ne bi iznenadilo da kadrovska komisija SDA pojednostavi stvari i predloži njegovu kandidaturu aklamacijom, bez tajnog glasanja na Konvenciji”, objasnio je Izetbegović.\nGovoreći o odnosima Bosne i Hercegovine i Hrvatske, Izetbegović je rekao da su oni “ambivalentni i kontroverzni”.\n“Hrvatska se uporno odnosi paternalistički spram BiH, ignoriše naše stavove i interese, negira udruženi zločinački poduhvat počinjen u pokušaju stvaranja etnički čiste hrvatske teritorije, ne vraća nam imovinu, ne plaća vodni resurs Buškog jezera koje koristi decenijama uz simbolične nadokade”, naveo je Izetbegović za sarajevski portal “Vijesti”.\nS druge strane, kako kaže Izetbegović, Hrvatska podržava BiH u evroatlantskim težnjama, investira u BiH, olakšava kretanje ljudi i robe.\n“A moglo bi i trebalo bi bolje sa Hrvatskom”, zaključio je on.


Neiskorišćene vakcine AstraZeneke dodeliti berlinskim beskućnicima: Neprihvatljivo da propadnu! – Naši u svetu\nObjavljeno 25/02/21 u 22:00\nDoze vakcine protiv kovida-19 kompanije AstraZeneka koje ostanu neiskorišćene u Berlinu uskoro bi mogle biti dodeljene gradskim beskućnicima.\nElke Brajtenbah, berlinska senatorka za socijalne usluge, zatražila je da se doze vakcine AstraZeneka, koje ostanu neiskorišćene, namene za 3.000 beskućnika u gradskim skloništima za vanredne situacije, prenosi ”Gardijan”.\n“U trenutnoj situaciji neprihvatljivo je da doze vakcina leže neiskorišćene”, rekla je Brajtenbah ove nedelje medijskoj grupi Funke.\n„Sada bismo mogli i trebalo bi da ponudimo svim beskućnicima u skloništima opcije za vakcinaciju što je pre moguće“, dodala je. Beskućnici su trenutno kategorizovani kao drugi prioritet u Nemačkoj, zbog povećanog rizika od zaraze.\nBrajtenbah kaže da želi da započne sa vakcinacijom već sledeće nedelje i nada se da će je slediti i druge savezne države. Uvođenje vakcina u Nemačkoj bilo je sporo i sa dosta problema, uključujući nedostatak snabdevanja.\nMeđu Nemcima je, takođe, bilo oklevanja da prime vakcinu Oksford / AstraZeneka, nakon što su nemačke vlasti proglasile da nije dovoljno rigorozno testirana da bi dozvolile upotrebu kod starijih od 65 godina.\nIzveštaji o dugotrajnim neželjenim efektima nisu pomogli, navodi ””Gardijan””.\nbeskućniciCOVID 19Korona virusNemačkaVakcina


ISTORIJA ĆE POKAZATI: Filipović siguran da je njegova generacija najbolja ikada\n05.10.2021. • 16:25\nFilip Filipović grčkim medijima rekao da će olimpijski šampioni iz Tokija još jednom zaigrati za Srbiju\nNajbolji vaterpolista sveta i dugogodišnji kapiten reprezentacije Srbije Filip Filipović otkrio je da zlatna ekipa pre definitivnog silaska sa scene treba da odigra svoj "poslednji ples". Još nije odlučeno kada će to biti, ali je planirano da se osvajači zlatnih olimpjskih medalja iz Rija i Tokija poklone pred navijačima u Srbiji pre nego što i zvanično kažu zbogom nacionalnom timu.\nSve ovo je Filipović rekao za portal "fosonline" koji prati samo dešavanja i rezultate u sportskom društvu Olimpijakosa.\n"Na sledećem velikom takmičenju, kada ćemo Srbiju videti bez Filipovića, Prlainovića, Aleksića, Pijetlovića Duška i Gojka, Stefana Mitrovića, shvatićemo koliko će turnir biti siromašniji. Filipović nam je otkrio da će svi oni ponovo nositi kapicu reprezentacije Srbije, na utakmici-proslavi za koju još nije razjašnjeno kada će se odigrati. Međutim, 34-godišnji as složio se sa nama da je ova Srbija poslednje decenije najbolja koju je vaterpolo video", piše grčki portal.\nFilipović ističe da niko pre ove generacije nije postigao ništa slično.\n"Sigurno će navijači i istorija odlučiti da li smo najbolji. Ali, ja mislim da jesmo. Mi smo generacija koja je toliko toga osvojila ove decenije. Postigli smo nešto što ne samo da se nije dogodilo u vaterpolu, nego ni u drugim timskim sportovima. Istorija će pokazati, ali ono što smo postigli u poslednjoj deceniji je jedinstveno", rekao je Filipović.\nGrci su negde "iskopali" događaj iz Filipovićevog detinjstva, u kome se kaže da mali Filip svojevremeno nije voleo da se bavi vaterpolom, već fudbalom ili košarkom i da je konačnu odluku donela njegova majka u korist sporta u kome se proslavio. Navodno, majka i sin nisu nedelju dana razgovarali dok budući najbolji vaterpoloista sveta nije popustio:\n"Nešto slično se desilo, ali ne baš onako kao što je napisano. Novine pišu drugačije. Važno je da je moja porodica ponosna na sve što sam postigao sa reprezentacijom Srbije i u mojim timovima. Mama bi bila ponosna, čak i da nisam postigao toliko u vaterpolu".\nJedna od najboljih levica sveta, uz Dušana Mandića, oduševljen je što mu tek sledi avantura sa grčkim Olimpijakosom, koji važi za jednog od favorita u predstojećoj Ligi šampiona.\n"Neće biti lako. U Ligi šampiona igra mnogo timova. Oni imaju iskustva poput Olimpijakosa. Novi Beograd je, naravno, nov u Ligi šampiona. I nisu samo moji saigrači iz reprezentacije problem, već je tu i Grk Vlahopulos. Biće veoma teško doći do osvajanja trofeja. Moramo da verujemo do kraja, treba imati vere".


Objavljeno: 03.04.2013, 09:43:52 , 09:46:52\nRazvojnu banku Vojvodine (RBV) će najverovatnije preuzeti Poštanska štedionica (PŠ), a taj proces biće završen 5. aprila, izjavio je pokrajinski sekretar za finansije Zoran Radoman za današnji novosadski Dnevnik.\nZgrada Poštanske štedionice u Novom Sadu (Tanjug/ J. Pap,ilustracija)\nNOVI SAD – Razvojnu banku Vojvodine (RBV) će najverovatnije preuzeti Poštanska štedionica (PŠ), a taj proces biće završen 5. aprila, izjavio je pokrajinski sekretar za finansije Zoran Radoman za današnji novosadski Dnevnik.\nOn je napomenuo da predstavnici pokrajine nisu učestvovali u pregovorima o preuzimanju RBV, nego da su taj postupak vodili predstavnici republičkog Ministarstva finansija. Odluka o gašenju RBV doneta je na osnovu sporazuma pokrajinske i republičke vlade u decembru prošle godine, prema kojem se deo imovine i sredstava te banke prenosi na novoformirani Razvojni fond Vojvodine, dok bi drugi deo trebalo da preuzme druga zainteresovana banka.\nKomentarišući nedavni poziv iz Demokratske stranke Srbije (DSS), da pokrajinska vlast odgovori na pitanje šta se dešava sa "Tesla bankom" u Hrvatskoj, čiji je suosnivač pokrajina, Radoman je rekao da je "stvar politike kako će se to pitanje rešiti".\nOn je dodao da bi bilo logičnije da je DSS to pitanje postavila republičkim organima jer, kako je naveo, Republika Srbija ima najveći ulog u toj banci.\n"Udeo pokrajine u 'Tesla banci' iznosi 29 odsto a republike 33 procenta, dok ostatak predstavlja hrvatski kapital, odnosno udeli nekoliko hrvatskih firmi”, kazao je Radoman i dodao da će se razgovarati o rešavanju tog pitanja, i da će se videli da li će se ići na "povećanje uloga, dokapitalizaciju ili nešto treće".\nTagovi: Poštanska štedionica, Razvojna banka Vojvodine, banke


Objavljen Izvještaj o finansijskoj reviziji i reviziji pravilnosti poslovanja Ministarstva ekonomije: Program zaštite intelektualne svojine za 2019. godinu\nPodgorica, 30. oktobar 2020. godine - Državna revizorska institucija je izvršila reviziju Godišnjeg finansijskog izvještaja Ministarstva ekonomije program: Zaštita intelektualne svojine odnosno nekadašnjeg Zavoda za intelektualnu svojinu za 2019. godinu i usklađenosti poslovanja sa zakonima, propisima i drugim aktima.\nNakon sprovedenih radnji državnih revizora i podnijetih zapisnika, Kolegijum, u sastavu Radule Žurić, član Senata - rukovodilac Kolegijuma i Zoran Jelić, član Senata – član Kolegijuma, izražava pozitivno mišljenje na finansijsku reviziju Godišnjeg finansijskog izvještaja i pozitivno mišljenje sa skretanjem pažnje na reviziju pravilnosti Ministarstva ekonomije program: Zaštita intelektualne svojine za 2019. godinu.\nRevizijom pravilnosti je utvrđeno da Ministarstvo ekonomije program: Zaštita intelektualne svojine za 2019. godinu nije finansijske transakcije i poslovne aktivnosti u svim materijalnim aspektima uskladila sa zakonima i drugim propisima koji su identifikovani kao kriterijumi za predmetnu reviziju.\nMinistarstvo ekonomije je dužno da izvrši podrobnu analizu podataka o preusmjeravanjima sredstava u toku godine i obrazloženja zahtjeva za dodjelom budžetskih sredstava na početku godine, a u cilju donošenja zaključka o politici planiranja potrebnih sredstava programa Zaštita intelektualne svojine za narednu budžetsku godinu. Takođe je dužno poštovati odredbe Zakona o porezu na dohodak fizičkih lica i da izvještaje o obračunatim i plaćenim porezima i doprinosima redovno podnosi poreskom organu u propisanim rokovima pogotovo ako se ima u vidu redovnost u isplati ličnih i ostalih primanja u ovoj potrošačkoj jedinici. Za potrebna nepopunjena radna mjesta, u skladu sa zakonskim rješenjima, Ministarstvo treba da sprevede postupak javnog oglašavanja i prijem shodno Zakonu o državnim službenicima i namještenicima. Isplatilac prihoda je dužan da za isplaćene naknade po osnovu ugovora o djelu obračuna i uplati i porez na dohodak i doprinose za socijalno osiguranje.\nKonačan Izvještaj o finansijskoj reviziji i reviziji pravilnosti poslovanja Ministarstva ekonomije: Program zaštite intelektualne svojine za 2019. godinu je objavljen na zvaničnoj internet stranici DRI.\nIzvještaj o finansijskoj reviziji i reviziji pravilnosti poslovanja Ministarstva ekonomije - Program zaštita intelektualne svojine za 2019. godinu\nMore in this category: « Objavljen Izvještaj o reviziji Godišnjeg finansijskog izvještaja DOO „Deponija“ Podgorica za 2019. godinu\tObjavljen Godišnji izvještaj o izvršenim revizijama i aktivnostima DRI za period oktobar 2019 – oktobar 2020. godine »


Udruženje "Čast otadžbine" saopštilo je danas da Srbe ne zanima politika destrukcije, ali da je mnogo onih koji ruše Republiku Srpsku, te poručilo da institucije Srpske moraju učiniti sve da vrate izvorni Dejton u BiH, a otete nadležnosti Republici Srpskoj.\n"Naravno potrebno je napraviti konkretne korake u Ministarstvu finansija Republike Srpske po pitanju fiskalne politike, kao i formiranje ministarstva odbrane Republike Srpske, i to isključivo po uzoru na odluku Narodne skupštine o neutralnosti Republike Srpske. Ako Federacija BiH nije za poštovanje Dejtonskog sporazuma, Republika Srpska jeste", poručuje "Čast otadžbine".\nOvo udruženje podsjeća da srpski narod u posljednjih 27 godina teži da odbrani i sačuva svoju najsvetiju tekovinu - Republiku Srpsku i spriječi njeno utapanje u unitarnu BiH po "Islamskoj deklaraciji" Alije Izetbegovića.\nMeđutim, kako ističu iz "Časti otadžbine", umjesto da izgrađuje Republiku Srpsku, srpski narod, umjesto da se bavi ekonomijom i podiže životni standard na nivo što bliže evropskom, prinuđen je da se bavi bezbjednosnim problemima koje "nameće bolesna mržnja bošnjačkog rukovodstva prema Republici Srpskoj i srpskom narodu".\nMnogo je onih koji ruše Republiku Srpsku, počevši od obavještajnih službi MI-6 i CIA, engleske i američke ambasade u Sarajevu, preko korumpiranih visokih predstavnika u BiH do nekih srpskih predstavnika, smatraju iz udruženja "Čast otadžbine".\nOvo udruženje ocijenilo je da Srbi, kao i Bošnjaci moraju odmah dati ostavke i odreći se ministarskih fotelja u Savjetu ministara i preuzeti mandate poslanika za šta su i dobili povjerenje naroda.\nU saopštenju se ističe da je Predsjedništvo BiH konstituisano, ali ne funkcioniše, jer članovi "iz redova bošnjačkog naroda Komšić i DŽaferović" provode politiku podjela, a ne suživota i blokiraju funkcionisanje institucija vlastite zemlje.\n"Za njih ne postaje ni zakoni niti Ustav. Komšić želi da ugura Republiku Srpsku u NATO pakt mimo volje srpskog naroda i traži da Savjet ministara pod dirigentskom palicom Denisa Zvizdića sa srpskim poturicama vrši tehnički mandat naredne četiri godine", navodi se u saopštenju uduruženja.\nUdruženje ističe da je nezamislivo da je Zvizdić istovremeno i član kolegijuma Predstavničkog doma i predsjedavajući Savjeta ministara u tehničkom mandatu.\n"Čast otadžbine" navodi da su Ustavni sud i Visoki sudski i tužilački savjet /VSTS/ posebna, nametnuta priča srpskom narodu, te da tužioci i sudije "verovatno rade po tome ko im više plati".\n"Dokaz da je sve u rukama SDA je zalaganje za izbor glavnog tužioca Muniba Halilovića, čoveka koji je disciplinski procesuiran, jer je odbio da radi na predmetima gde su Srbi žrtve. SDA kao sudije, postavlja one koji su obavljali dužnosti sudija u zločinačkoj armiji BiH. Otuda i oslobađajuće presude decoubice i krvnika Nasera Orića i teatralno privođenje Atifa Dudakovića i mnogo drugih manje poznatih zločinaca", navodi "Čast otadžbine".\nOvo udruženje ističe da u SDA ne žele efikasno sudstvo i tužilaštvo već da im ono služi za obračun sa političkim protivnicima i da bude pod njihovom kontrolom.\n"Za lidere SDS-a i PDP-a nema pomoći, jer njih ne prihvata veliki broj njihovih članova i odbora koji prepoznaje ove procese, što, nažalost, vodi raspadu i nestanku opozicije. Oni ne priznaju poraz na oktobarskim izborima i još traže pravdu za Davida, zajedno sa engleskom i američkom ambasadom, žutim prslucima i šta više ne, umjesto da naprave ozbiljnu analizu svog djelovanja", naveli su u "Časti otadžbine".\nOni su apelovali na srpske ministre u Savjetu ministara da "ukoliko imaju i trunku patriotizma" da ne rade ono što se nekom sviđa, već ono što je u interesu srpskog naroda.\nČast otadžbine Dan Republike


BAJDEN: “ZARAĐUJU VIŠE NOVCA OD BOGA” – Televizija srpske dijaspore\nGrađani besni zbog cene gasa, a on uperio prst u krivce!\nAmerički predsednik Džo Bajden udario je u petak na naftnog giganta Ekson, optužujući kompaniju da zarađuje “više novca od Boga”, dok Amerikanci pate na pumpama. Međutim, Ekson kaže da povećava proizvodnju, dok mnogi građani za visoke cene gasa krive Bajdenovu politiku, preneo je RT.\nGovoreći u luci u Los Anđelesu, Bajden je pronašao brojne žrtve za rekordno visoke američke cene gasa i 40-godišnju visoku stopu inflacije, uključujući brodarsku industriju i ruskog predsednika Vladimira Putina. Što se tiče cena gasa, Bajden je izdvojio naftnog giganta Ekson.\n“Ekson je ove godine zaradio više novca od Boga. Jednu stvar želim da kažem o naftnim kompanijama… One ne buše, jer zarađuju više novca, a ne proizvode više nafte. Pod broj dva, razlog zašto ne buše je to što otkupljuju sopstvene akcije, koje bi trebalo da budu oporezovane. Ekson, počni da investiraš i počni da plaćaš porez, hvala”, rekao je on novinarima.\nKasnije u petak, portparol Ekson-a rekao je za Forbs da je kompanija zapravo povećala svoje bušenje u Permskom basenu ispod Teksasa za 70% između 2019. i 2021. godine i da troši 50% više na povećanje kapaciteta prerade u ovom regionu 2022. u odnosu na 2021. Portparol je rekao da je Ekson izgubio više od 20 milijardi dolara u 2020. i platio 40,6 milijardi dolara poreza 2021. godine, što je povećanje od 17,8 milijardi dolara u odnosu na 2020.\nS obzirom da su inflacija, cene gasa i ekonomske brige tri glavna pitanja za američke birače, nedavna anketa ABC Nevs-a pokazala je da 71% Amerikanaca ne odobrava Bajdenove napore da obuzda rastuće cene, a 72% je nezadovoljno njegovim pokušajima da obori posebno cene gasa.\nOsim što je optužio kompanije kao što je Ekson, Bajden se više puta pozivao na frazu “Putinovo povećanje cena” u pokušaju da okrivi ruskog lidera i vojnu operaciju Moskve u Ukrajini za nagli rast troškova života u SAD.\nMeđutim, stopa inflacije u SAD je naglo porasla otkako je Bajden preuzeo dužnost prošlog januara, sa prosečnih 1,4% u decembru 2020. na 7% u decembru 2021, dva meseca pre nego što su ruske trupe ušle u Ukrajinu. Cene gasa su takođe porasle sa prosečnih 2,28 dolara po galonu u decembru 2020. na 3,40 dolara godinu dana kasnije, preneo je RT.\nBajdenovi kritičari kažu da je predsednikova liberalna politika potrošnje izazvala inflaciju, dok je njegova politika zelene energije, uključujući zabranu zakupa novih bušotina i zatvaranje naftovoda Kanada-SAD Keistone KSL tokom njegove prve nedelje na funkciji, omela američku energetsku industriju. Štaviše, njegova odluka da uvede embargo na uvoz ruske nafte i gasa takođe je ograničila snabdevanje SAD gorivom.


Evropski parlament duboko žali zbog neusklađivanja Srbije sa sankcijama Rusiji | EurActiv Serbia\nEvropski parlament izražava duboko žaljenje zbog neusklađivanja Srbije sa sankcijama koje je EU uvela Rusiji i ukazuje da neusklađivanje sa spoljnom politikom EU šteti procesu pridruživanja Srbije Uniji, navodi se u predlogu rezolucije o Ukrajini o kojoj će se kasnije 1. marta glasati u Evropskom parlamentu.\nU predlogu rezolucije o ruskoj agresiji na Ukrajinu u koji je EURACTIV.rs imao uvid, ponavlja se da se očekuje da se zemlje kandidati za članstvo usklade ne samo sa pravnim tekovinama Unije, već i sa njenom zajedničkom spoljnom i bezbednosnom politikom.\nEvropski parlament sa velikom zabrinutošću primećuje uporne napore Ruske Federacije da destabilizuje zemlje Zapadnog Balkana i ometa njihove demokratske procese, piše u tekstu.\nParlament osuđuje one koji su izrazili podršku Rusiji posle njene agresije na Ukrajinu i pohvaljuje podršku zemalja Zapadnog Balkana koje su evroatlantski saveznici.\nU rezoluciji se najoštrije osuđuje vojna agresija Rusije na Ukrajinu, kao i umešanost Belorusije, i zahteva od Moskve da odmah prekine sve vojne aktivnosti, povuče vojne i paravojne snage i opremu sa cele međunarodno priznate teritorije Ukrajine.\nČlanice Evropskog saveta osudile rusku agresiju i umešanost Belorusije


Sastanak na poziv SNV: Provjeriti odluku Vlade Crne Gore o priznavanju tzv. nezavisne države Kosovo – SNP\nSastanak na poziv SNV: Provjeriti odluku Vlade Crne Gore o priznavanju tzv. nezavisne države Kosovo\nПоставио је Snp Online на 05/09/2018 0 Коментара\nNa poziv Srpskog nacionalnog savjeta, u Podgorici je održan sastanak na kome su, osim domaćina, kojeg su predstavljali predsjednik Momčilo Vuksanović i potpredsjednik Ljubomir Peković, učestvovali i lideri parlamentarnih partija – Nove srpske demokratije Andrija Mandić, Socijalističke narodne partije Vladimir Joković i Demokratske narodne partije Milan Knežević.\nTema sastanka je bila organizovanje zajedničkih aktivnosti na prikupljanju podrške za poništenje odluke Vlade Crne Gore o priznavanju tzv. nezavisne države Kosovo, ali i zajedničko obilježavanje najznačajnijih manifestacija i praznika srpskog naroda u Crnoj Gori – Velike Podgoričke skupštine i Dana ujedinjenja Crne Gore i Srbije, Mojkovačke bitke i Svetosavskih svečanosti, saopšteno je iz Srpskog nacionalnog vijeća.\n„Postignuto je puno zajedništvo u stvaranju potrebnih uslova da se u skladu sa pozitivnim zakonodavstvom i Ustavom Crne Gore obilježe, u ovoj i nastupajućoj godini, najznačajniji nacionalni i vjerski praznici srpskog naroda u Crnoj Gori. Sa sastanka je zajednički upućen poziv i drugim parlamentarnim političkim partijama, koje dominantno glasa srpski narod, da se priključe aktivnostima koje su od izuzetnog značaja za očuvanje nacionalnog, kulturnog, jezičkog i vjerskog identiteta srpskog naroda u Crnoj Gori“, piše u njihovom saopštenju.\nKonstatovano je da oni imaju i opozicionu i moralnu obavezu da podrže ova nastojanja, da se kroz demokratsku, odnosno Ustavom definisanu proceduru, provjere odluke Vlade Crne Gore za koje se sumnja da ne izražavaju volju ogromne većine građana.\nNa sastanku je još bilo riječi i o saradnji srpskog naroda Crne Gore sa svojim sunarodnicima u regionu, uz zaključak da je sve buduće aktivnosti neophodno organizovati uz punu koordinaciju i saglasnost svih subjekata koji se brinu o statusu i položaju srpskog naroda.


TC "Ušće" - Blic Online\nProslava dana žena je još jedna prilika da jedna polovina govori da je način na koji se praznik obeležava postao uvredljiv za žene, dok druga polovina radosno šeta sa ružom u ruci. I sve su u pravu. Žena koja oseća da joj ne prija tradicionalno obeležavanja 8. marta je u pravu! Žena koja želi da se upravo na Dan žena oseti kao najlepša na svetu je u pravu. Ono što je na kraju važno, i danas i svaki dan, je da žene budu ono što jesu i ono što osećaju da treba.\nSREĆA JE U VAMA Unapredite partnerske odnose, dođite na "Dan za Vas u Ušću" by Dragana Jovanović\n"Trenirajte svoju motivacionu fiziologiju, oslobodite se griže savesti, povežite se sa budućom ja koja će živeti sa odlukama koje donosite danas i ne opirite se stresu", je model četiri koraka Dragane Jovanović, trenera za lični razvoj, kojom je ohrabrila žene na trećem u nizu "Danu za Vas" u UŠĆE Shopping Centeru. Tema predavanja bila je kako učimo da naša energija radi za nas i na koji način nam to pomaže da se osećamo dobro i da živimo u skladu sa sobom.\n"Najki" karavan ovog vikenda ispred "Ušća"\nU susret velikoj We Run Belgrade 2015 trci, koja će se održati 6. septembra, kompanija "Najki" ponudila je svim trkačima jedinstveno iskustvo i mogućnost da postanu deo Zoom Lab karavana.\nPredstavljanje Windows 10 u Ušću: Isprobajte među prvima novi operativni sistem\nMicrosoft Srbija i Ušće Shopping Center vas sa zadovoljstvom pozivaju da budete deo dugo iščekivanog zvaničnog predstavljanja Windows 10 operativnog sistema, koje će se održati sutra (29. jula) na štandu Microsofta u TC "Ušće".\nSemafor i dalje ne radi kod Ušća, saobraćaj reguliše policajac\nKod TC Ušće stvorile su se velike kolone zbog kvara semafora na samoj raskrsnici.\nOdbijen odštetni zahtev SPS za zgradu CK u Novom Beogradu\nApelacioni sud u Beogradu je potvrdio prvostepenu presudu Višegsuda kojom je odbijen zahtev Socijalističke partije Srbije (SPS) za naknadu štete od skoro 530 miliona dinara zbog uzetih deset spratova u nekadašnjoj zgradi CK SKJ u Novom Beogradu.\nSTRAVIČNA ŠTETA Porše probio ogradu kod Ušća\nNa Novom Beogradu, kod TC Ušće noćas oko 3 sata, došlo je do nezgode kada je automobil marke porše udario u ogradu i probio je.\nBeograđani doručkovali hleb od sedam metara\nViše stotina građana imalo je danas priliku da ispred Ušće Šoping Centra prisustvuje neobičnom doručku. Naime Beograđanima je servirana vekna hleba dužine sedam metara i prečnika 20 cm, isečena na kriške i namazana paštetom.\n"Budi heroj": Svetski dan prve pomoći u subotu na platou ispred TC "Ušće"\nCrveni krst Novog Beograda će u subotu,13. septembra, na platou ispred Tržnog centra „Ušće” (plato prema Bulevaru Mihajla Pupina) obeležiti Svetski dan prve pomoći.\n"Drugarima na dar": Deca darivala poklone za vršnjake ugrožene poplavama, u nedelju nastavak akcije\nHumanitarna akcija Veliko srce “Drugarima na dar” u okviru koje je prikupljena pomoć za decu iz poplavljenih područja održana je danas na Porodičnom sajmu na platou ispred tržnog centra Ušće.\nPoznati prodaju "Kolačiće sreće" za pomoć deci sa smetnjama u razvoju\nProdajom "kolačića sreće" u tržnom centru "Ušće" danas je počela dobrotvorna akcija kojoj je cilj opremanje škole za decu sa smetnjama u razvoju "Prvi novembar" iz Čačka, specijalnim "Montesori" kabinetom.


Obama na samitu o klimatskim promenama u Kopenhagenu\nBela kuća je saopštila da će predsednik Obama učestvovati na samitu Ujedinjenih nacija o klimatskim promenama u Kopenhagenu 9. decembra.\nZvaničnici administracije navode da predsednik Obama veruje da je moguće postići razuman dogovor o suočavanju sa klimatskim promenama na samitu u danskoj prestonici. Portparol UN Farhan Hak izjavio je da generalni sekretar svetske organizacije Ban Ki-Mun pozdravlja vest u učešću predsednika Obame na samitu pošto to može da doprinsese uspehu tog skupa.\nObama je juče u Beloj kući rekao da je od suštinske važnosti da sve zemlje preduzmu neophodne korake u cilju postizanja jakog operativnog dogovora koji bi predstavljao odgovor na pretnju klimatskih promena i označio korak napred ka postizanju pravno obavezujućeg sporazuma.\nSamit ima za cilj postizanje novog sporazuma koji bi zamenio Protokol iz Kjota iz 1997. godine. Medjutim, pregovori o postizanju novog sporazuma o ispuštanju ugljen-dioksida u atmosferu, što je po tvrdnjama naučnika vodeći uzrok globalnog zagrevanja, osujećeni su nesuglasicama izmedju razvijenih i zemalja u razvoju oko toga ko bi i u kojoj meri trebalo da smanji emisije štetnih gasova, kao i ko bi trebalo da snosi troškove tog smanjenja. Predsednik Obama će posle učešća na samitu o klimatskim promenama otputovati za Oslo gde će mu biti uručena Nobelova nagrada za mir.


ZAKON O KOMORAMA STUPA NA SNAGU 1. JANUARA 2013.GODINE\nMinistarstvo finansija i privrede Srbije smatra da novi zakon o privrednim komorama treba da stupi na snagu onako kako je predviđeno tim zakonom, 1. januara 2013, izjavio je državni sekretar u tom ministarstvu Vlajko Senić.\nOn je agenciji Beta rekao da je "čvrsta pozicija" Ministarstva da Zakon o komorama treba da stupi na snagu "onako kako u njemu stoji", ističući da je donet pre više od tri godine i da je "bilo sasvim dovoljno vremena da se svi zainteresovani pripreme za stupanje na snagu tog novog zakona".\nZakonom o privrednim komorama, koji je Skupština Srbije usvojila u maju 2009. godine, ukida se obavezno članstvo u komorama i uvodi mogućnost da preduzeća sama izaberu način kako da se udruže.\n"Verujemo da će sve postojeće privredne komore nastaviti da rade, ali želimo da otvorimo prostor da se osnivaju nove i da radi tržište", rekao je državni sekretar ministarstva finansija i privrede.\nOn je istakao da je za Ministarstvo finansija i privrede Srbije primena tog zakona veoma važna u sklopu inicijative ukidanja velikog broja parafiskalnih nameta preduzećima.\n"Smatramo da preduzeća dobrovoljno i samostalno treba da odlučuju da li će biti članovi određenih privrednih komora, kao i u kojem će iznosu plaćati članarinu", rekao je državni sekretar Ministarstva finansija i privrede Srbije Vlajko Senić.\nPrivredna komora Beograda juče je saopštila da je pokrenula inicijativu za odlaganju primene ili izmenu Zakona o privrednim komorama, koji bi trebalo da stupi na snagu 1. januara 2013. godine.


Skupili smo na jednom mestu nekoliko veoma korisnih saveta koji će vam pomoći da poboljšate komunikaciju a time i vašu vezu sa detetom.\nNe zahtevajte vizuelni kontakt\nVerovali ili ne, vaše dete vas čuje čak i kad vas ne gleda u oči. Za gledanje u oči je potrebna koncentracija, isto kao i za slušanje. Za dete je teško da radi obe ove stvari istovremeno. Uostalom, i u normalnoj konverzaciji sagovornici se ne gledaju sve vreme u oči i tako je i kod dece. Zahtev “gledaj me u oči” odvlači pažnju sa poruke koju želite da saopštite.\nTagovi :komunikacija s decom, roditeljstvo, veštine komunikacije


Vučić: Minimalac od naredne godine 35.027 dinara, građani u ponedeljak dobijaju 30 evra - Ekonomija - Dnevni list Danas\nPočetna » Vesti » Ekonomija » Vučić: Minimalac od naredne godine 35.027 dinara, građani u ponedeljak dobijaju 30 evra\nVučić: Minimalac od naredne godine 35.027 dinara, građani u ponedeljak dobijaju 30 evra\nBeta, FoNet30.10.2021. 21:40\nU uslovima inflacije od 3,5 odsto, korone i velike krize, odlučili smo da čuvamo javne finansije, ali i da građani osete boljitak, pa će plate u javnom sektoru porasti između sedam i osam odsto od 1. januara, a penzije će biti uvećane za 5,5 odsto, najavio je večeras predsednik Srbije Aleksandar Vučić, gostujući na TV B92.\nSvi zdravstveni radnici, pripadnici vojske i radnici u socijalnom sektoru imaće povišicu od osam odsto, a ostali oko sedam odsto, a oni koji su primali minimalnu zaradu 9,4 odsto, rekao je Vučić i dodao da će penzioneri koji primaju oko 30.000 dinara ubuduće primati 31.750 dinara.\n„Od stope rasta zavisi koliko će porasti plate i penzije, koliko i šta možemo da uradimo“, ocenio je Vučić i naglasio da je zato zadovoljan zbog stope rasta koju ćemo imati, a uz kombinovane stope iz ove godine od 7,5 odsto i prošlogodišnje stope, sa kumulativnih 6,7 odsto bićemo najbolji u Evropi.\nPojašnjavajući odluku o povećanju plata i penzija, rekao je da „smo imali dilemu“\n„Da li da pravimo predizborna povećanja svega ili da dalje smanjujemo deficit i javni dug- odlučili smo se za ovo drugo, kako bismo sledeće godine došli među najbolje zemlje i po uređenosti javnih finansija“, rekao je Vučić.\nPodsetio je i da će u ponedeljak biti isplaćeno 30 evra u dinarskoj protivvrednosti za 5,7 miliona ljudi.\n„Penzioneri i još neke kategorije dobijaju novac direktno na račun, a oko četiri miliona koji su se prijavili za tu pomoć dobiće novac u utorak i sredu“, kazao je Vučić.\nTražiću od Putina povoljnije uslove nabavke gasa\n„Jasno je da je kombinovana formula naftna i berzanska cena, a mi ćemo ćemo da molimo za nešto povoljnije uslove“, rekao je on za televiziju B92.\n„Najglasniji su oni koji govore o zagađenom vazduhu. Oni koji sednu sami u automobil u stanju su da za to okrive državu. To mora da bude zajednički rad“, rekao je predsednik.\nVakcina Moderna će stići u Srbiju 2. ili 3. novembra\nPredsednik Srbije Aleksandar Vučić najavio je večeras da će Moderna vakcina protiv kovida-19 stići u Srbiju 2. ili 3. novembra.\nZa televiziju B92 Vučić je rekao da je neophodno da građani slušaju struku i ponovo je osudio napade na članove Kriznog štaba Predraga Kona i Branislava Tiodorovića.\nPrema njegovim rečima, on ne može da savetuje građane o načinima lečenja, navodeći da se lažne vesti o lečenju od kovida -19 izuzetno brzo šire i da „ne zna kako smo dotle došli“.\nOn je odbacio navode da članovi Kriznog štaba primaju 400.000 dinara mesečno.\nOsvrćući se na iskaz svedoka na suđenju u Hrvatskoj, koji ga je optužio da je u Petrinji 1991. godine tukao zarobljenike i pretio im, predsednik Srbije Aleksandar Vučić rekao je da nikada u životu nije bio u Petrinji, a da je u Glini bio 1995. godine, u kampanji sa Srpskom radikalnom strankom.\nVučić je, povodom iskaza svedoka Koste D., koji je preneo zagrebački Večernji list, naveo da je „reč o čoveku kome je rečeno da to kaže zbog teških krivičnih dela koje je počinio“.\n„Nikada nisam bio na teritoriji avnojevske Hrvatske sve do 1995. godine, nikada. Nisam bio dovoljno hrabar, pa se nisam javio kao dobrovoljac, te 1991. bio sam u Beogradu i studirao“, rekao je Vučić, gostujući na televiziji B92.\nOn je ocenio da je iza tih optužbi želja da se skrene pažnja sa toga da „Srbija raste brže od Hrvatske, uprkos svim parama EU koje joj stižu“ kao i „tajkunska regionalna spona i politička spona Šolaka sa njima“ za uništenje Srbije.\n„Neće vam to proći – tako da lažete, i to da organizuje jedna članica EU, sram vas bilo“, rekao je Vučić.\nZadovoljan sam rezultatima razgovora u okviru međustranačkog dijaloga\nZadovoljan sam rezultatima razgovora u okviru međustranačkog dijaloga bez prisustva evroparlamentaraca i verujem da ćemo moći da sarađujemo u obezbeđivanju legitimnosti izbora, rekao je večeras predsednik Srbije Aleksandar Vučić.\nVučić se, gostujući na TV B92, osvrnuo na izjavu lidera Stranke slobode i pravde Dragana Đilasa da je demokratija u Srbiji ubijena.\nAleksandar Vučićminimalacpredsednik srbije


Zastupnici u Skupštini KS traže spasavanje institucija kulture - Klix.ba\nZastupnici u Skupštini KS traže spasavanje institucija kulture\n28.12.2011. u 11:42\nZemaljski muzej i Historijski muzej BiH najavili su zatvaranje svojih vrata za posjetitelje nakon što je to učinila i Umjetnička galerija BiH zbog dugogodišnje nebrige države za ove institucije kulture, a zastupnici u Skupštini Kantona Sarajevo tražili su na današnjoj sjednici poduzimanje svih potrebnih mjera da se takav scenarij ne bi dogodio.\nKako je u izjavi Feni kazao oskarovac Danis Tanović i zastupnik Naše stranke u Skupštini KS-a to je vrlo pogubno za društvenu i kulturnu zajednicu u BiH, a posebno jer se zatvaraju institucije za koje su se borci, na koje se svi pozivaju, borili zbog čega se i postavlja pitanje zbog čega je bila ta njihova borba.\n"Kao građanin i kao umjetnik pogođen sam ovom situacijom. Za ove stvari se mora naći rješenje, jer ne mogu zamisliti Sarajevo i BiH bez Zemaljskog muzeja, Historijskog muzeja BiH ili Umjetničke galerije BiH. Zahvaljujući takvim institucijama danas sam ono što jesam", dodao je Tanović.\nPrisjetio se i svog prvog odlaska u Zemaljski muzej kada je kako kaže imao "oči duplo veće nego danas" i ističe da razlog za ovakvo stanje leži zapravo u svima nama koji ne odlazimo u te muzeje, ali je određena odgovornost i na menadžmentu institucija, jer bi oni trebali ponuditi nove projekte u njima.\nGlumac i zastupnik u Savezu za bolju budućnost BiH u Skupštini KS-a Izudin Bajrović apelirao je danas na sjednici da Skupština i Vlada KS-a učine nešto da se ne bi zatvarale ove institucije, a on za Fenu kaže da je Sarajevo bez Zemaljskog muzeja nezamislivo i onda to više nije grad.\n"Grad čine institucije kulture, a ne tržni centri. Naša je obaveza i odgovornost je upravo zbog toga još veća da bismo sačuvali naš identitet i moramo učiniti i više nego što možemo da spriječimo kulturocid i uništavanje nas kao naroda", ističe Bajrović.\nDodao je da politika stoji i iza ove situacije, ali naglašava da ne može reći da li je to nekome uistinu cilj i da li je ona svjesna ili slučajna. Nažalost, kaže, vidimo da sve što ima predznak BiH je pod jakim udarom, a svi kojima je stalo do BiH moraju učiniti više da to tako ne bude.\nPredsjedavajuća Skupštine KS-a Mirjana Malić podsjetila je da KS kontinuirano pomaže sedam institucija kulture od državnog značaja, te da Skupština KS-a može samo nastaviti lobirati i apelriti na državne i federalne vlasti u rješavanju ove problematike.\nUmjetnik i ministar kulture i sporta KS-a Ivica Šarić naglasio je da su sve te institucije bile do 2002. godine na KS-u koji je bio osnivač, međutim, tada su one prebačene na federalni nivo. Dodao je da problem nije samo finansijske prirode nego i pravne te je pozvao Skupštinu KS-a da podnesu inicijativu prema višim nivoima vlasti za veće angažiranje u ovoj problematici.


POČINJE SPEKTAKL Zvanično otvorena kvalifikaciona trka za SP u biciklizmu – Sport News Magazin\nNASLOVNA/BICIKLIZAM/POČINJE SPEKTAKL Zvanično otvorena kvalifikaciona trka za SP u biciklizmu\nPOČINJE SPEKTAKL Zvanično otvorena kvalifikaciona trka za SP u biciklizmu\nKvalifikaciona trka svjetski serije UCI Gran Fondo sinoć je i zvanično otvorena u Istočnom Sarajevu.\nNa trgu Srbija okupilo se više od 1.000 građana kako bi pozdravili otvaranje jednog od najbrojnijih sportskih događaja u istoriji ovog grada, ali i Republike Srpske, s obzirom da će večeras na Palama na hronometar sloj trci učestvovati osamdesetak biciklista, a u nedjelju na drumskoj trci ukupno oko 500 takmičara iz svih krajeva svijeta.\nSve će naravno poslužiti kao odlična uvertira za Svjetsko prvenstvo u amaterskom biciklizmu kome je takođe domaćin ovaj grad od 5. do 10. oktobra.\nGradonačelnik Istočnog Sarajeva Ljubiša Ćosić ocijenio je da je ovo najmasovni sportski događaj u ovom gradu od njegovog osnivanja i da je presrećan što je stigao toliki broj učesnika s obzirom na vrijeme koje je obilježeno pandemijom virusa korona.Sve opštine u sastavu Istočnog Sarajeva odradile su svoj dio posla, ali je itekako bila značajna podrška Vlade Republike Srpske bez koje ne bi bilo moguće organizovati ovaj događaj.\n– Siguran sam da će sve biti spremno i za Svjetsko prvenstvo u oktobru kada se očekuje oko 4.000 do 4.500 učesnika i više od sedam hiljada gostiju. Očekivani prihod koji će u Istočnom Sarajevu biti ostvaren kroz smještaj i ostalu potrošnju je oko 10 miliona KM – rekao je Ćosić i zvanično otvorio kvalifikacionu trku.\nPomoćnik ministra za sport Republike Srpske Mario Đuran izrazio je zadovoljstvo što su resorno ministarstvo, odnosno Vlada Republike Srpske, podržali ovaj događaj, jer je to mjerilo uspješnog rada institucija.\n– Sigurno je da će ovo doprinijeti Istočnom Sarajevu, a i cijeloj Republici Srpskoj – rekao je Đuran.\nDirektor trke Vladimir Kuvalja rekao je da je sve spremno, te da će biciklisti, kad prođu stazama, vidjeti da je istočni dio Srpske idealna turistička destinacija.\nPrije otvorenja, u revijalnom dijelu ovog velikog sportskog događaja, Škola sporta “Sportakus” i Biciklistički klub “MTB Foris” organizovali su trke za djecu Istočnog Sarajeva.\nDjeca su se takmičila na biciklu, trotinetu i rolerima, a dodijeljene su im i medalje.\nPrisutne je zabavljao i bend “Košava”, tako da je proteklo veče u Istočnom Sarajevu odisalo pozitivnom energijom i dobrim raspoloženjem.\nIstočno Sarajevo ljubiša ćosić UCI Gran Fondo vladimir kuvalja\nStanojević: Ovo je nešto fascinantno


Komunala policija u Tesliću konačno dobila uniforme – Glas Regije\nMilorad Blagojević već pet godina radi kao komunalni policajac u Komunalnoj policiji opštine Teslić. Raditi bez uniforme koja bi građanima bila prepoznatljiva nije bilo nimalo jednostavno i dodatno je otežavalo rad komunalnim policajcima. Zbog toga će im nove uniforme koje su dobili, kako tvrdi, uveliko olakšati posao.\nGoran Jović, načelnik Odjeljenja za inspekcijske poslove sa Komunalnom policijom opštine Teslić kaže da je nabavka nove uniforme u skladu sa ispunjenjem zakona o komunalnoj policiji, kao preduslov za efikasniji rad komunalnih službenika.\nU Komunalnoj policiji opštine Teslić zaposlena su četiri komunalna policajca. Novom uniformom, legitimacijom i značkom opštinska uprava stvarila je preduslove za efikasniji rad komunalne policije u skladu sa potrebama građana teslićke opštine.\n« Supružnici poginuli u sudaru sa šleperom\nU Doboju obilježen Međunarodni dan ljudskih prava »\n1. Aprila 2020., 2:58


Članovi Kolegija Predstavničkog doma razgovarali sa ambasadorom SAD u BiH\nČlanovi Kolegija Predstavničkog doma Parlamentarne skupštine Bosne i Hercegovine razgovarali su danas sa novoimenovanim ambasadorom Sjedinjenih Američkih Država (SAD) u BiH Ericom Nelsonom i njegovim saradnicima.\nTokom razgovora, predsjedavajuća Predstavničkog doma Borjana Krišto, te njeni zamjenici Denis Zvizdić i Nebojša Radmanović upoznali su gosta sa aktuelnim političkim trenutkom Bosne i Hercegovine i procesom uspostave vlasti.\nZahvalivši se ambasadoru Nelsonu na pomoći koju SAD u kontinuitetu pružaju našoj zemlji, predsjedavajuća Krišto istaknula je da u BiH ima još mnogo pitanja oko kojih je neohodno razgovarati i tražiti rješenja, a koja imaju utjecaj na normalno funkcioniranje vlasti. Krišto je posebno pomenula probleme u izbornom zakonodavstvu i odluke Centralne izborne komisije koje su, kako je ocijenila, nanijele štetu i konstitutivnim narodima i BiH u cjelini. Predsjedavajuća Doma ipak je izrazila umjereni optimizam da bi u skorom roku moglo doći do popune parlamentarnih komisija i uspostave Vijeća ministara BiH, nakon čega bi bio otvoren proces normalnog funkcioniranja i rada nove vlasti na sveobuhvatnim reformama.\nIstaknuvši da je najvažniji zadatak Bosne i Hercegovine očuvanje mira, stabilnosti, suvereniteta i teritorijalnog integriteta, zamjenik predsjedavajuće Predstavničkog doma Denis Zvizdić danas je naglasio da su pred našom zemljom ključni zadaci vezani za približavanje Evropskoj uniji (EU) i aktiviranje MAP-a kao koraka ka članstvu u NATO-u. Zvizdić je dodao da je u narednom periodu bitno raditi na boljoj regionalnoj saradnji i jačanju povjerenja u odnosima sa susjedima, a kao snažan iskorak u tom smjeru potencirao je definitivno rješavanje pitanja granica sa Hrvatskom i Srbijom. Kao unutrašnje prioritete on je istaknuo ekonomski razvoj i dodao da ključni procesi idu u dobrom smjeru, ali da treba dalje raditi na uklanjanju limita zbog aktuelnog stanja transportne, energetske i digitalne infrastrukture. Također, kao veoma krupan zadatak Zvizdić je markirao borbu protiv kriminala, svih oblika ekstremizma i korupcije.\nPo riječima Nebojše Radmanovića, vrlo je bitno raditi na otklanjanju problema koji su posljedica manjka demokratije, a prije svega razumijevanja i prihvatanja prava drugih da na određene stvari i procese gledaju drugačije. Takve tolerancije, ali i strpljenja u traženju općeprihvatljivih rješenja, dodao je on, nedostaje i to predstavlja problem i u formiranju vlasti. U tom svjetlu, Radmanović je pozvao SAD da i u BiH i u Briselu pomognu u strpljivom traženju rješenja, kao i procesima koji vode ka članstvu naše zemlje u EU.\nAmbasador Nelson danas je izrazio nadu da će brži proces uspostave organa vlasti doprinijeti i snažnijem fokusiranju izabranih zvaničnika na brojne ekonomske probleme i reforme, a da će politička pitanja ostati u drugom planu. On je dodao da su SAD spremne da pomognu svaki razgovor o reformama, a da pitanje MAP-a predstavlja tehničko pitanje koje će biti riješeno kroz aktivan demokratski dijalog.\nAmbasador Nelson također je istaknuo potrebu da se predstojeći Godišnji sastanak i ekonomski forum EBRD-a, koji je planiran za maj ove godine u Sarajevu, iskoristi kako bi se iz BiH svjetskim investitorima i privrednicima poslali pozitivne poruke i signali koji će im privući pažnju na bosanskohercegovačko tržište i njegove potencijale. (kraj)


17. Apr 2000 18:00 (GMT+01:00)\nPosle prebijanja braće Petronijević, Ivanović preti\nDvojicu Srba Albanci izvukli iz kola na očigled međunarodnih snaga\nKOSOVSKA MITROVICA (Beta) - Oliver Ivanović, jedan od lidera Srba sa severa Kosova, najavio je u ponedeljak da će prekinuti sve kontakte sa međunarodnim snagama ukoliko se ne obezbedi siguran prevoz za Srbe do sela Suvi Do, nekoliko kilometra udaljenog od severne Mitrovice.\n17. Apr 2000 18:01 (GMT+01:00)\nPrema tvrdnji sarajevskih "Večernjih novina"\nHag spremio tužbu protiv Kadijevića?\nIstragu protiv čelnika bivše JNA navodno najavila Karla del Ponte u Zagrebu. Milan Anastasijević: "Svedočiću u Kadijevićevu korist"\nBEOGRAD - Sarajevski dnevnik "Večernje novine" preneo je u ponedeljak da je Karla del Ponte, glavni tužilac Haškog tribunala, tokom nedavne posete Zagrebu najavila nove optužnice protiv više čelnika bivše JNA.\n17. Apr 2000 19:34 (GMT+01:00)\nBivši predsednik SPS Kosova u nedelju uveče u Smederevu pucao sebi u usta\nVojislav Živković izvršio samoubistvo\nČeka se obdukcioni nalaz. Prijatelji sumnjaju da je pretučen do smrti\nSMEDEREVO - Bivši visoki funkcioner SPS i višegodišnji predsednik Pokrajinskog odbora vladajuće stranke na Kosovu i Metohiji, Vojislav Živković, ubio se u nedelju uveče oko 19 sati u svojoj kući u Smederevu.


Jan 26, 2022 Canon, IRIS\nCanon se udružuje sa kompanijom IRIS kako bi ojačao svoj portfolio skenera i povećao prilike za rast partnera koji učestvuju na javnim tenderima\nCanon najavljuje proširenje svog partnerstva sa kompanijom IRIS kojom spaja IRIS-ovu nagrađivanu ponudu ličnih mobilnih skenera sa Canon-ovim portfoliom skenera imageFORMULA, povećavajući prilike za rast prodaje svojim partnerima koji često učestvuju na javnim tenderima. Zahvaljujući novom sporazumu, Canonovi ovlašćeni partneri sada će nuditi IRIS-ove prenosne mobilne skenere, skenere knjiga i kamere za dokumente namenjene projektima javnih tendera. Ovo otvara mogućnosti za ciljanje šireg spektra korisnika i specijalizovanih tržišta, kao što su obrazovanje, logistika, pravo, nekretnine i zdravstvena zaštita.\nŠiri opseg radi dostizanja novih tržišta za rast\nUz ovu saradnju partneri će uz Canonove uređaje imageFORMULA moći da prodaju široku lepezu IRIS-ovih prenosnih mobilnih skenera, uključujući IRIScan Express, IRIScan Executive, IRIScan Book, IRIScan Mouse, IRIScan Anywhere i seriju IRIScan Desk. Nova ponuda proširiće njihov doseg tako što će im omogućiti da proizvode ponude novim kupcima i vertikalama. Uređaji iz serije IRIScan Desk koji mogu da skeniraju uvezane dokumente i knjige, nude funkcije kao što su video snimanje sa više kamera i čitanje naglas, što ih čini veoma pogodnim za učionice ili okruženja za učenje na daljinu.\nS druge strane, uređaji kao što je ručni IRIScan Book WiFi kombinuju pristupačnost sa odličnim trajanjem baterije i inovativnom funkcionalnošću, omogućavajući korisnicima da skeniraju časopise i knjige u pokretu i prenose slike na mobilne telefone ili laptopove.\n„Kroz ovu saradnju nameravamo da otvorimo vrata sasvim novim prilikama za rast za partnere. Dajući im pristup specijalizovanoj ponudi uređaja, možemo im pomoći da budu konkurentni u dosad neosvojenim vertikalama i na tržištima”, rekla je Angelina Vučković, Adria B2B Area Manager. „Uz bogat portfolio posebno namenjen zadovoljavanju potreba svih vrsta korisnika, partneri mogu da se pozicioniraju kao jedinstveni pružaoci rešenja za sve potrebe skeniranja.”\nIRIS-ova ponuda omogućava partnerima da iskoriste nasleđe te robne marke u digitalnoj transformaciji. Njihov pametni softver već je proveren i dokazan kao podrška kompanijama u postupku digitalizacije. Svi IRIS-ovi uređaji dolaze s IRIS-ovim softverom za lako snimanje i pretvaranje dokumenata u digitalne formate, što partnerima omogućava da potpuno odgovore na sve potrebe korisnika.\n„Kroz ovo partnerstvo omogućavamo svojim partnerima da se pozicioniraju kao podrška korisnicima u ostvarivanju njihovih ciljeva digitalne transformacije uz revolucionarne inovacije”, rekao je Bernard de Fabribeckers, globalni direktor prodaje kompanije IRIS. „Partneri će sada moći da ponude svojim korisnicima pametnije IRIS-ove tehnologije koje su vodeće na tržištu, uparene sa snagom i bogatstvom Canonovog portfolija hardvera.”


Naučni skup "Pobedimo sindrom hroničnog umora" - Kanal M | Radio Televizija Paraćin\nHronični umor koji i nakon odmaranja i spavanja ne prestaje, omamljenost, ošamućenost, stalne vrtoglavice, često i nekontrolisano mokrenje, pad libida, kao i slabost celog organizma samo su neki od simptoma sindroma hroničnog umora i krize svesti. Na to da je ovo delikatna i kompleksna bolest koja zahteva miltidisciplinarno istraživanje ukazuje docent dr Milomir Milanović, infektolog sa Klinike za infektivne i tropske bolesti VMA. On napominje da je ovo bolest koja će mnoge pacijente učiniti osobama sa dosta fizičkih i psihičkih problema.\nU postavljanju dijagnoze problem je i činjenica da nema mnogo centara u kojima je moguće uraditi testiranja funkcija autonervnog sistema, napominje Milovanović. Jedan od njih je Klinički centar Bežanijska kosa u Beogradu, Klinika REBRO u Zagrebu i Klinički centar u Ljubljani. I upravo slušajući dr Milovanovića, sindrom hroničnog umora je kod sebe prepoznala Ina Ignjatović. Kao predsednica Udruženja oblelih od sindroma hroničnog umora i krize svesti iz Ćuprije koje broji čak 50 članova, Ina je inicirala organizaciju naučnog skupa „Pobedimo sindrom hroničnog umora“ kako bi što više ljudi sa sličnim zdravstvenim problemima došlo do dijagnoze i adekvatnog lečenja.\nNaučni skup koji je održan u amfiteatru Akademije vapitačko-medicinskih strukovnih studija u Ćupriji podržalo je i Srpsko lekarsko društvo, područje Pomoravlje sa sedištem u Ćupriji.\nUčesnici skupa „Pobedimo sindrom hroničnog umora“ naglasili su da je za bolji život osoba koje boluju od ovog sindroma neophodna edukacija lekara u primarnoj zdravstvenoj zaštiti, ali i samih pacijenata kako bi bili u stanju da prepoznaju bolest.\nTags: #medicina, #projekti, Ćuprija\nPrevious PostGENERACIJE – Glamur\nNext PostIzložba proširene stvarnosti antičkog grada Horreum Margi


Nenad Bujošević premešten u Zabelu – Nadlanu.com\nNenad Bujošević premešten u Zabelu\nBEOGRAD, 15. avgusta 2010. (Beta) – Nekadašnji pripadnik Jedinice za specijalne operacije (JSO) Nenad Bujošević Rambo, osuđen na 35 godina zatvora zbog učešća u zločinu na Ibarskoj magistrali, premešten je u nedelju u sedmi paviljon Kazneno-popravnog zavoda u Požarevcu.\nBujošević je u požarevački zatvor Zabela premešten iz Centralnog zatvora u Beogradu po rešenju suda, rečeno je agenciji Beta u Upravi za izvršenje zavodskih sankcija.\nZa zločin na Ibarskoj magistrali na maksimalne kazne osuđeni su bivsi šef Državne bezbednosti Radomir Marković, komandant rasformirane JSO Milorad Ulemek, bivši pripadnici “crvenih beretki” Nenad Ilić i Branko Berček.\nBujošević je osuđen na 35 godina zatvora, a Duško Maričić i Leonid Milivojević na 30 godina. U isceniranoj saobraćajnoj nesreći 3. oktobra 1999. godine na Ibarskoj magistrali nedaleko od Lazarevca ubijena su četvorica funkcionera Srpskog pokreta obnove, Veselin Bošković, Zvonko Osmajlić, Dragan Vušurević i Vučko Rakočević. U tom atentatu povređen je lider SPO Vuk Drašković.


Izvor: RTS, 28.Feb.2021, 23:35\nRepublikanci održavaju godišnju konferenciju Konzervativne političke akcije (CPAC), prvi put otkako Donald Tramp više nije predsednik. Očekuje se da će bivši predsednik Sjedinjenih Američkih Država proglasiti sebe dominatnom figurom u podeljenoj Republikanskoj stranci i da će napasti predsednika Džozefa Bajdena.\nU prvom velikom nastupu od napuštanja Bele kuće pre skoro šest >> Pročitaj celu vest na sajtu RTS << nedelja, Tramp će na Konferenciji konzervativne političke akcije u Orlandu na Floridi govoriti o budućnosti stranke i SAD.\n"Neverovatno putovanje koje smo zajedno započeli pre četiri godine još uvek nije gotovo", navodi se u odlomcima Trampovog govora koje je objavio njegov tim, a preneo Rojters.\nTramp je ranije u privatnim razgovorima pominjao kandidaturu za predsednika 2024. godine, ali izvodi iz govora ne nagoveštavaju šta bi mogao da uradi.\nPoslednje nedelje Trampove vladavine obeležili su napadi njegovih pristalica na Kapitol 6. januara.\nOni su želeli da onemoguće potvrđivanje Bajdenove pobede na predsedničkim izborima, pa je pokrenut drugi put Trampov opoziv.\nKonferencija je jedno od najvažnijih godišnjih okupljanja konzervativaca i održava se u momentu kada se odlučuje da li će se Republikanska stranka distancirati od bivšeg predsednika ili ostaje uz njega.\nTrampov rejting je i dalje dobar - prema istraživanju Galupa podržava ga 94 odsto republikanaca, javio je Glas Amerike.\nIpak, podele unutar stanke su postale vidljivije kada je Senat odlučivao o opozivu Trampa, za šta je glasalo i sedam republikanskih senatora.\nTramp ih je žestoko kritikovao, zajedno sa 10 republikanskih članova Predstavničkog doma koji su takođe glasali za njegov opoziv.\n"Republikanska stranka ostaje jedinstvena. Jedina podela je između šačice političkih hakera iz Vašingtona i svih ostalih u zemlji ", reći će Tramp.\nKurir: TRAMPOVO BITI ILI NE BITI: Na ovo sastanku će se odlučivati koliko će republikanci podržati bivšeg predsednika SAD (VIDEO)\nN1 televizija: Ostaje li partija uz Trampa – glavno pitanje godišnje konferencije republikanaca\nBeta: Tramp u fokusu godišnje konferencije republikanaca\nB92: Tramp, Tramp i Tramp VIDEO/FOTO


Mladića srpske nacionalnosti pretukla tri Albanca u Gračanici - BIGportal.ba\n14 Aprila, 2021 14 Aprila, 2021 01269\nMladića L. D. srpske nacionalnosti pretukla su tri Albanca u Gračanici, a zbog povreda glave zadržan je u bolnici na lečenju. Policija je otvorila istragu i ispitala Albance koji su pretukli srpskog mladića, da bi ih nakon toga pustila na slobodu.\nOtac povređenog Dejan Dimitrijević rekao je medijima u Gračanici da je njegov sin bio u društvu devojke i sestre i da nije dao povod za napad na njega.\n“Bez ikakvog povoda su ga presreli na putu do kuće, bez ikakve provokacije, njih trojica odraslih i zrelih ljudi napali su klinca golorukog, koji je šetao sa svojom devojkom i sestrom. Nadam se da povrede nisu velike, malo pre sam pola sata čekao ispred policije i slučaj je, a da niko nije video mog sina, okarakterisan kao nanošenje lakih telesnih povreda”, kazao je Dimitrijević.\nNjegova porodica, njihovi prijatelji i drugovi napadnutog mladića mirno su protestovali danas ispred policijske stanice u Gračanici, zahtevajući kažnjavanje napadača.\nDimitrijević je preneo da se napad na njegovog sina dogodio na 50 metara od njihove porodične kuće.\n“Automobil je došao iz pravca Prištine, izašle su tri osobe i počele da psuju i viču privatni posed. Ne znam o kom privatnom posedu se radi i šta je to moj sin prekršio. I da jeste, ja sam za svaku sankciju šta god da je uradio, nije nikakav problem. Obraćali su mu se na albanskom i potpuno sam siguran da je ovo etnički motivisan sukob. Nadam se da će tužilaštvo da bude nepristrasno i da će da se utvrdi propust u ovome što je sinoć uradila policija”, zaključio je Dimitrijević.\nKomandir policijske stanice u Gračanici Bratislav Trajković kazao je da je u pitanju tuča i da je motiv bio nesporazum.


U septembru u BiH više od 100.000 turista - Turistički žurnal U septembru u BiH više od 100.000 turista - Turistički žurnal\nBiH je u septembru posetilo 104.079 turista, što je više za 88,4% u odnosu na isti mesec prošle godine, te manje za 30,6% u odnosu na avgust.\nTuristi su u septembru ostvarili 236.876 noćenja, što je više za 67,4% u odnosu na isti mesec prošle godine, te manje za 37,4% u odnosu na avgust, objavila je Agencija za statistiku BiH.\nU ukupno ostvarenom broju noćenja učešće domaćih turista je 42,7%, a stranih 57,3%.\nBroj noćenja domaćih turista u septembru manji je za 5,4% u odnosu na septembar lani, te manji za 28,7% u odnosu na avgust, dok je broj noćenja stranih turista veći za 291,1% u odnosu na septembar 2020. i manji za 42,7% u odnosu na avgust.\nNajviše noćenja ostvarili su turisti iz Srbije 11,2%, slede turisti iz Saudijske Arabije 10,9%, Hrvatske 8,4%, Nemačke 6,6%, Kuvajta 6,5%, Turske 5,4% i Ujedinjenih Arapskih Emirata 4,8%, dok su turisti iz ostalih zemalja ostvarili 46,2% noćenja.\nŠto se tiče dužine boravka stranih turista u BiH, na prvom mestu je Finska sa prosečnim zadržavanjem 4,2 noći, slede Kina sa 3,9 noći, Katar sa 3,8 noći, Kuvajt sa 3,7 noći, Bahrein sa 3,6 i Ujedinjeno Kraljevstvo sa 3,3 noći.\nTuristima je u septembru u BiH bilo na raspolaganju 18.372 sobe, apartmana i mesta za kampovanje, što je za 11,1% više u odnosu na septembar lani, te 40.061 raspoloživ krevet, što je više za 12,8% u odnosu na isti mesec 2020. godine.\nPrema vrsti smeštajnog objekta, najveći broj noćenja ostvaren je u hotelima i sličnom smeštaju, sa učešćem od 93%.


Počeli radovi na proširenju Bulevara mira u Brčkom - www.vecernji.ba\nPočeli radovi na proširenju Bulevara mira u Brčkom\n30. rujna 2018. u 18:00 0 komentara 93 prikaza\nGradonačelnik Brčko distrikta BiH Siniša Milić i predstojnik Odjela za javne poslove Sabrija Jašarević obišli su u nedjelju gradilište gdje počinju radovi na proširenju Bulevara mira u Brčkom.\nVrijednost projekta s obnovom ulice Alekse Šantića je oko 1.500.000 KM, a rok za završetak radova je 150 dana. Proširenjem ove prometnice Brčko će dobiti još 500 metara bulevara s dvije kolničke i šest prometnih traka s parkirališnim prostorima duž jedne kolničke trake, novu fekalnu i oborinsku kanalizacija na ovom potezu te novu LED rasvjetu, prvu ove vrste urađenu u gradu, a koja će predstavljati parametar za eventualno postavljanje nove LED rasvjete na području Brčko distrikta BiH.\n"Kad ovaj projekt bude završen imat ćemo jedan urban dio Brčkog u samom središtu grada. Realizirali smo oko 21.000.000 KM u trogodišnjem kapitalnom proračunu, što je značajan iznos. Niz drugih projekata realizira se u našoj lokalnoj zajednici i možemo reći da je naš grad trenutačno postao jedno veliko gradilište", istaknuo je Gradonačelnik Milić.\nNajavio je kako će u idućoj godini započeti izgradnja još jednog značajnog infrastrukturnog projekta, a riječ je o sportskoj dvorani s otvorenim i zatvorenim bazenima.\n"Za te namjene u ovom trenutku imamo osiguranih 6,5 milijuna maraka. Bit će neophodno izdvojiti još sredstava, ali je važno da započnemo projekt i da ga završimo na dobrobit građana Brčkog i sportskih kolektiva koji se bave dvoranskim sportovima", dodao je Milić.\nPredstojnik Odjela za javne poslove Sabrija Jašarević naglasio je da su u ovoj godini realizirani i završeni projekti u vrijednosti od 2.200.000 KM.\n"U fazi realizacije su projekti u vrijednosti od 2.560.000 KM. U tijeku je potpisivanje ugovora u vrijednosti od 1.620.000 KM, a imamo otvorenu i jednu javnu nabavu u vrijednosti od 2.100.000 KM", zaključio je Jašarević, priopćeno je iz Ureda gradonačelnika Brčko distrikta BiH.